Planirano da Aerodrom u Podgorici opslužuje 940 putnika na čas - INFRASTRUKTURA\nHomePLANIRANJE PROSTORAPlanirano da Aerodrom u Podgorici opslužuje 940 putnika na čas\nmar. 27, 2019 at 6:13 pm\nPlanirano da Aerodrom u Podgorici opslužuje 940 putnika na čas\nMinistarstvo održivog razvoja i turizma izdalo je Aerodromima Crne Gore urbanističko-tehničke uslove za rekonstrukciju postojeće zgrade putničkog terminala i poslovno-administrativne zgrade vazdušne luke u Podgorici, pišu Dnevne novine.\nUslovi koji predstavljaju smjernice za izgradnju objekta izdati su 12. marta i važe u narednih šest mjeseci tokom kojih Aerodromi treba da dostave konačan proj ekat novog terminala sa predračunom radova.\nNakon toga, Aerodromi bi u roku od 60 dana trebalo da dobiju građevinsku dozvolu. Sirenje kapaciteta podgoričkog aerodroma najavljeno je početkom prošle godine kada je UNDP angažovan za stručnog konsultanta koji će sprovoditi javne nabavke za izgradnju terminala.\nOd tada su Aerodromi dobili potvrde Agencije za zaštitu prirode i životne sredine o procjeni uticaja budućeg objekta, zatim Agencije za civilno vazduhoplovstvo o bezbjednosti i opravdanosti izgradnje, Crnogorskog elektrodistributivnog sistema za novu trafo-stanicu, te podgoričkog Vodovoda i kanalizacije za priključenje na gradsku komunalnu mrežu.\nNa parceli Aerodroma od 18.872 kvadratna metra, trenutno se nalazi objekat bruto građevinske površine od 7.898 kvadrata. Prema prezentovanom planu, nakon završenih radova pod objektima će biti 13.179 kvadrata. Budući objekat imaće prizemlje i sprat, maksimalne visine do 45 metara iznad nivoa terena, i bruto površine 20.710 kvadratnih metara. Za sada predviđena površina za parking neće biti veća od postojeće.\nPutnički terminal iz 2006. godine u dostavljenoj studiji je okarakterisan kao objekat sa “određenim ograničenjima u pogledu kapaciteta”.\nU usvojenoj Lokalnoj studiji lokacije (LSL) Aerodrom, koju je uradio MonteCEP iz Kotora precizira se da je Master planom razvoja aerodroma za narednu godinu na podgoričkom aerodromu prognoziran obim od 940 putnika na čas, a u 2030. godini čak 1.270 putnika. Kako je standardni kriterijum aerodromskog prostora 15 kvadratnih metara po putniku, ukupna površina koju bi vazdušna luka u Golubovcima trebalo da ima za desetak godina je 25.000 kvadrata.\nMeđutim, konstatovano je da u postojećim granicama LSL nije moguće obezbijediti dugoročan razvoj aerodroma u Podgorici, pa su razmatrane samo mogućnosti razvoja za sljedećih pet godina.\n“Predlog je da se u prvoj fazi terminal proširi, odnosno dogradi za 12.500 kvadratnih metara. Ovo širenje vrši se prema sjevernoj strani postojećeg objekta. Poslije 2020. godine, očekuje se sticanje uslova za proširenje terminala za novih 12.500 kvardatnih metara, i to zapadno od proširenja u prvoj fazi”, navodi se u odobrenoj studiji i dodaje da se dio površine nalazi van postojećeg LSL.\nU smjernicama se ističe da objekat mora omogućavati nesmetan pristup i kretanje osobama sa invaliditetom ili smanjenom pokretljivošću, da treba da bude izgrađen od materijala otpornih na udare strujanja izduvnih gasova avionskih motora, a koji nisu štetni po životnu sredinu, da obezbjeđuje energetsku efikasnost visokim nivoom toplotne izolacije, dok sistem grijanja, hlađenja i ventilacije treba da bude kombinovan sa obnovljivim izvorima energije.\nSkupština Glavnog grada odobrila je LSL na sjednici 27. septembra prošle godine.\nBulevar u Donjoj Gorici još nije završen, radiće se do kraja aprila\nŠetalište uz Moraču krajem decembra\nU toku javna rasprava o Nacrtu Detaljnog urbanističkog plana ,,Tološi 2”\nPogledajte video o rekonstrukciji trga i šetališta u Sutomoru\nGRADSKI SISTEMIPLANIRANJE PROSTORA\nEvo kako izgleda cetinjski stadion u izgradnji\n6 mjeseci ago 8 Novembra, 2021\nPodgorica: Završena sanacija ulica 4. jula, Bracana Bracanovića i Filipa Lainovića (VIDEO)


Sportski žurnal 30.09.2020\nAsocijacija 11 najvećih evropskih košarkaških liga podnela je takmičarsku žalbu protiv EKA, kompanije pod čijom su kontrolom Evroliga i Evrokup. Iako mnogi i dalje Evroligina takmičenja svrstavaju pod ULEB organizaciju, to odavno nije tačno… »\nUleb se žalio Evropskoj komisiji na rad Evrolige\nMozzart sport 30.09.2020\nNe prestaju trvenja u košarci. ULEB je podneo zvaničnu tužbu protiv ECA, odnosno organizatora Evrolige.To je učinio Tomas van den Špigel, predsednik Uleba, i to ispred Evropske komisije. Asocijacija 11 nacionalnih velikih liga Evrope podnela je… »\nUleb odbio zahtev Panatinaikosa za istupanjem iz Evrolige\nSportski žurnal 22.06.2020\nOdlučeno je da u Evrokupu Trento zameni Frankfurt, koji se naknadno povukao. Evroliga je na današnjem sastanku razmatrala zahtev Panatinaikosa za istupanjem iz Evrolige, spisak učesnika Evrokupa, finansijsku situaciju, planove za budućnost. Zahtev… »\nPartizan i 23 odabrana tima u bici za trofej\nSportski žurnal 10.06.2020\nNaredne sezone u Evrokupu nadmetaće se 24 tima, a prijavila su se 32 iz 16 zemalja. Naredne sezone u Evrokupu će se takmičiti 24 ekipe, a do sada su se 32 prijavile za mesto u drugom po jačini ULEB takmičenju, posle Evrolige. Prijavljeni su klubovi… »\nSportski žurnal 03.06.2020\nKonferencija za medije, koja je trebalo da se održi sutra, odložena je za petak u 15.00 kada će Mijailović saopštiti konačnu odluku. Upravni odbor košarkaškog kluba Partizan ovlastio je danas predsednika kluba Ostoju Mijailovića da do petka… »\nKK Partizan održao sednicu Upravnog odbora, odlučeno da se konferencija za novinare pomeri sa četvrtka na petak. "Pojedini članovi UO bili za prelazak u takmičenje pod okriljem FIBA, drugi za ULEB", piše u saopštenju. KK Partizan održao sednicu… »\nSrbija danas 03.06.2020\nSaopštenje... Sastanak Upravnog odbora košarkaškog kluba Partizan doneo je podelu na one koji žele transfer u FIBA Ligu šampiona i one koji su za ostanak u Evroliginoj porodici. Posle tročasovnih razgovora, Upravni odbor Parnog valjka odlučio je da… »\nPolako se klubovi koji su bili u ULEB organizaciji vraćaju se u FIBA. Turski košarkaški klub Tofaš sapoštio je danas da se zvanično pridružio FIBA Ligi šampiona. - Naš klub, koji je od 2017. godine igrao u Evrokupu, stekao je veliko iskustvo… »\nRTV pre 4 satijoš 40 povezanih\nOK radio pre 10 satijoš 21 povezana


Vlada Srpske neće usvajati negativne poslovne planove - INFORMACIJA JE KAPITAL - Capital.ba\n26. jan. 2012. 17:36 Objavljeno u PRIVREDA\n“Vlada Srpske ostavlja rok od šest do 12 mjeseci onim šumskim gazdinstvima koja su imala negativno poslovanje u 2011. godini da izađu iz gubitka i očekujemo da će Vladu po tom pitanju izvijestiti direktori i menadžment ‘Šuma Srpske”, rekao je Džombić danas novinarima u Banjaluci.\nOn je podsjetio da je Vlada Srpske ranije donijela zaključak da se izvrši analiza svih potraživanja i procjena mogućnosti njihove naplate, i da se o tome obavijesti i Vlada i resorno ministarstvo.\nDžombić je najavio da će u naredna dva do tri dana Javno preduzeće “Šume Srpske” potpisati ukupno 56 ugovora sa finalnim i polufinalim drvoprerađivačima, nakon čega će potpisivanje ugovora biti nastavljeno i sa ostalim kupcima, dodavši da je spisak usaglašen između Ministarstva industrije, energetike i rudarstva, Ministarstva poljoprivrede, šumarstva i vodoprivrede i Privredne komore Srpske.\n“Ukoliko neko od drvoprerađivača ima primjedbu na ovaj spisak može se obratiti u Ministarstvo poljoprivrede i Privrednu komoru nakon čega će biti obavljena analiza, te uvrstiti na spisak, ukoliko treba da budu na spisku polufinalnih ili finalnih drvoprerađivača”, rekao je Džombić.\nNa pitanje o načinu izmirivanja dugovanja drvoprerađivača Srpske prema “Šumama Srpske”, vršilac dužnosti direktora “Šuma Srpske” Srđan Ljubojević rekao je da postoje dugovanja naslijeđena iz ranijeg perioda, koja se mogu smatrati zastarijelim i nenaplaćenim potraživanjima.\n“Postoji jedan dio drvoprerađivača koji su aktivni i zapošljavaju veliki broj radnika, i koji su u kraćem periodu došli u poteškoću sa likvidnošću, obrtnim sredstvima. Uz saglasnost resornog ministarstva sa njima se zaključuju reprogrami i njihov dug se dijeli na 12 mjeseci, a oni su u obavezi da ga servisiraju i da plaćaju robu koju preuzimaju da bi održali tekuću proizvodnju”, pojasnio je Ljubojević.\nOn je precizirao da sa manjim dijelom drvoprerađivača, koji uopšte ne ispunjavaju svoje obaveze, danas nisu zaključeni ugovori o isporuci drvnih sortimenata, a u skladu sa ranijom odlukom Vlade Srpske. Srna\nKljučne riječi: aleksandar dzombic, poslovni izvjestaji, srdjan ljubojevic, sume srpske, sumska gazdinstva, vazno, vlada srpske\nDodik: Nezadovoljstvo zbog rada Ljubojevića\nMilovanović: Nema zaštićenih\nUhapšen direktor “Šuma Srpske”


Utvrđen Prijedlog zakona o preuzimanju dioničkih društava - Klix.ba\nBiH Utvrđen Prijedlog zakona o preuzimanju dioničkih društava\n4.12.2013. u 15:46\nCilj Zakona o preuzimanju dioničkih društava, kojeg je na današnjoj sjednici u Sarajevu u formi Prijedloga uvrdila i Parlamentu FBiH uputila Vlada FBiH, jeste uređivanje uvjeta za davanje ponude za preuzimanje ciljnih društava, postupka preuzimanja, prava i obaveza učesnika u postupku preuzimanja, te nadzor postupka preuzimanja ciljnih društava.\nU ovom zakonu prvi put je definirana multilateralna trgovinska platforma, a predviđena su tri načina preuzimanja dioničkih društava: putem Registra vrijednosnih papira, putem berze ili drugog uređenog javnog tržišta te putem ovlaštenog učesnika za brokerske poslove.\nDo prijema BiH u EU preuzimanje će biti vršeno putem berze i ovlaštenog učesnika, a nakon toga isključivo putem Registra vrijednosnih papira.\nMeđu novina sadržanim u Prijedlogu zakona je i pravilo proboja, ograničenja u vezi s pravilom proboja, pravo prijenosa dionica manjinskih dioničara i pravo prodaje dionica manjinskih dioničara.\nDetaljno je razrađen postupak nadzora i mjere u nadzoru a posebna pažnja posvećena je i institutu dostave, saopćeno je iz Ureda za odnose s javnošću Vlade FBiH.


Kipar razmatra Plan B za spas od bankrota\nGlasanje u kiparskom parlamentu\nKiparski predsjednik Nikos Anastasijades izložiće danas političkim liderima takozvani Plan B u vezi sa dobijanjem finansijske pomoći.\nRanije je najavljeno da će banke, koji su zatvorene cijele sedmice da bi se spriječilo masovno povlačenje novca, biti zatvorene do utorka. Političari pokušavaju pronaći način da pokrenu stvari sa mrtve tačke, nakon što je parlament odbacio prijedlog zakona o oporezivanju bankarskih depozita, podsjeća BBC.\nTaj porez bio je uslov da Kipar dobije pomoć od više milijardi eura od EU i Međunarodnog monetarnog fonda (MMF). Zvaničnici su nagovijestili da bi se već danas novi prijedlozi mogli naći pred poslanicima u parlamentu.\nDržavna televizija javila je da bi plan mogao da uključuje porez na bankarske depozite od preko 100.000 eura, javio je AFP. Prethodni prijedlozi uključivali su porez na bankarske depozite u iznosu između 20.000 i 100.000 eura, što je razbjesnilo mnoge Kiprane.\nJedan zvaničnik rekao je agenciji AP da će novi paket uključivati "neki oblik" ruske pomoći, ali nije objasnio šta to podrazumijeva.


Mehanizmi prenosa toplote - Seminarski Diplomski Radovi\nGotovi Seminarski Diplomski Maturalni Master ili Magistarski / Obrazovanje / Prirodne nauke / Fizika / Mehanizmi prenosa toplote\nPostoje tri načina na koja se može prenositi toplota: provođenje, mešanje i zračenje. Ono što je zajedničko za sva tri načina prenosa je činjenica da se toplota može prenositi samo ako postoji razlika temperatura i da se prenosi u smeru u kojem opada temperatura.\nPri tome treba imati u vidu da se ova tri načina prenosa u potpunosti razlikuju prema fizičkom mehanizmu i osnovnim zakonitostima kojima se objašnjavaju i definišu.\n1. Prenos toplote prevođenjem 1\n2. Prevođenje toplote kroz višeslojan ravan zid\t2\n3. Stacionatno prevođenje toplote kroz višeslojan cilindričan zid\t2\n4. Prenos toplote mešanjem (konvekcijom)\t3\n5. Prenos toplote zračenjem (radijacijom)\t4\n6. Plankov zakon zračenja\t4\n7. Razmenjivači toplote sa direktnim neposrednim kontaktom fluida\t6\n7.1. Razmenjivači toplote sa indirektnim (Posrednim) kontaktom fluida\t6\n7.2. Razmenjivači toplote sa jednim prolazom fluida\t6\n7.3. Razmenjivači toplote sa više prolaza fluida\t6\n7.4. Razmenjivači toplote sa indirektnim kontaktom\t7\n8. Toplotni kapaciteti fluida\t7\n9. Količina razmenjene toplote\t7\n10.Razmenjivači toplote ,k 8\n10.1.Razmenjivači toplote sa cevnim snopom i omotačem\n(višecevni razmenjivači toplote)8


lionel mesi valjadolid barselona oborio rekord pele najvise golova\nLionel Mesi je zablistao "kao nekada" u pobedi Barse na gostovanju Valjadolidu od 0:3.\nNamestio je jedan gol, učestvovao u akciji kod drugog, a kada je dao treći - bilo je to za fudbalsku istoriju.\nNije Valjadolid neki naročito jak rival, bori se za opstanak i ne ide mu baš dobro, ali je Mesi posle optužbi da se "prilično bahato odnosi prema nekim saigračima", te da "priča samo sa starim poznanicima u klubu" i da "ne želi da javno kaže ostaje li ili ide sa Nou Kampa", uživao na terenu.\nU 21. minutu je asistirao Lengleu za vođstvo, 14 minuta kasnije učestvovao u akciji u kojoj je Dest proigrao Brajtvajta a ovaj doneo 0:2 Barsi, da bi Argentinac sve začinio svojim pogotkom u 65. minutu, na dodavanje Pedrija.\nTime je došao do 644 pogodaka za jedan klub - a tako i obaranja Peleovog rekorda (643 gola za Santos).\nPosle ove pobede, Barselona je peta na tabeli, na kojoj vodi Atletiko Madrid usled golova Hermoza i Ljorentea za 0:2 na gostovanju Real Sosijedadu. "Jorgandžije" su tako za tri boda umakle gradskom rivalu iz španske prestonice, Realu, koji je pritom odigreo i meč više.


Press Online :: Odbojka :: ODBOJKA NA PESKU: Najveći nagradni fond ikada / print=true\n07. 07. 2017. - Autor: Pressonline\nODBOJKA NA PESKU: Najveći nagradni fond ikada\nSvetsko prvenstvo u odbojci na pesku biće održano na Dunavskom ostrvu u Beču od 28. jula do 6. avgusta, a nagradni fond je milion dolara.\nOrganizatori Svetskog prvenstva privode pripreme kraju i trenutno se radi na postavljanju privremenog stadiona, koji će moći da primi 10.000 gledalaca.\nNajbolji timovi sveta boriće se za rekordni nagradni fond od jednog miliona dolara.\n"Dunavsko ostrvo, kao omiljeno mesto Bečlija za sport, rekreaciju i odmor, predstavlja dostojno mesto za održavanje Svetskog prvenstva u odbojci na pesku", izjavila je Uli Zima, članica gradske vlade zadužena za životnu sredinu.\nPosetioce očekuje i mnogo drugih atrakcija koje će biti organizovane na Dunavskom ostrvu u toku prvenstva. Na površini od 65.000 kvadratnih metara biće postavljeni "Bossaball", zid za planinarenje, teren za vožnju električnih bicikala i električnih motora, "Zip line" i mnoge druge atrakcije.


Kalinjingradska oblast testira rad elektroenergetskog sistema u izolovanom režimu - 22.06.2022, Sputnik Srbija\nKalinjingradska oblast testira rad elektroenergetskog sistema u izolovanom režimu\nElektroenergetski sistem Kalinjingradske oblasti 25. juna biće preveden u izolovani režim zbog provere rada, saopštila je pres-služba vlade regiona. 22.06.2022, Sputnik Srbija\nUpozorili su da su tokom testiranja sistema mogući kratkotrajni nestanci struje.Sistem će se testirati od 09.00 do 18.00 časova po lokalnom vremenu. U procesu će učestvovati kompanije „Inter RAO — Elektrogeneracija“, „Rosseti Jantar“, lokalne vlasti, jedinica Ministarstva za vanredne situacije Rusije, teritorijalne mrežne kompanije i telekomunikacioni operateri.Predsednik Litvanije, koja graniči sa Kalinjingradskom oblašću, ranije je rekao da je njegova zemlja spremna za to da je Rusija isključi iz energetskog prstena Belorusija – Rusija – Estonija – Letonija – Litvanija (BREL) kao odgovor na zabranu tranzita određene vrste robe u ruski region. Gubernator Kalinjingradske oblasti Anton Alihanov podsetio je da Vilnjus već pola godine ne kupuje struju od Rusije.Litvanija je blokirala železnički prevoz pojedinih vrsta ruske robe u region Kalinjingrada. Vlasti u Viljnusu tvrde da se radi o robi koja podleže sankcijama EU u vezi sa krizom u Ukrajini, pa zbog toga ne može da prolazi kroz teritoriju EU, čak i kada ide iz jednog dela Rusije u drugi.\nrusija, rusija – društvo, električna energija, kalinjingrad, litvanija\nElektroenergetski sistem Kalinjingradske oblasti 25. juna biće preveden u izolovani režim zbog provere rada, saopštila je pres-služba vlade regiona.\n„Pre početka testiranja obavljeno je mnogo pripremnih radova. Održane su obuke za reagovanje u vanrednim situacijama za zaposlene u objektima energetskog sistema Kalinjingradske oblasti, Baltičke regionalne dispečerske uprave, kao i telekomunikacionih operatera i subjekata elektroprivrede kako bi se razradila međusobna saradnja. Proveren je rad rezervnih izvora snabdevanja strujom“, saopštila je pres-služba.\nUpozorili su da su tokom testiranja sistema mogući kratkotrajni nestanci struje.\nSistem će se testirati od 09.00 do 18.00 časova po lokalnom vremenu. U procesu će učestvovati kompanije „Inter RAO — Elektrogeneracija“, „Rosseti Jantar“, lokalne vlasti, jedinica Ministarstva za vanredne situacije Rusije, teritorijalne mrežne kompanije i telekomunikacioni operateri.\nPredsednik Litvanije, koja graniči sa Kalinjingradskom oblašću, ranije je rekao da je njegova zemlja spremna za to da je Rusija isključi iz energetskog prstena Belorusija – Rusija – Estonija – Letonija – Litvanija (BREL) kao odgovor na zabranu tranzita određene vrste robe u ruski region. Gubernator Kalinjingradske oblasti Anton Alihanov podsetio je da Vilnjus već pola godine ne kupuje struju od Rusije.


AI: Procesuiranje ratnih zločina sporo\nOrganizacija "Amnesti internešenal" u novom godišnjem izveštaju o ljudskim pravima kritikovala i SB UN\nU godišnjem izveštaju "Amnesti internešenala" o stanju ljudskih prava u svetu, Srbija kritikovana za sporo procesuiranje ratnih zločina.\nOrganizacija “Amnesti internešenal” predstavila je svoj 50. jubilarni godišnji izveštaj o stanju ljudskih prava u svetu, u kojem se navodi da su svetski režimi potcenili hrabrost pro-demokratskih demonstranata, pogotovo u Siriji. Generalni sekretar “Amnesti internešenala”, Salil Šeti, istakao je da Savet bezbednosti Ujedinjenih nacija ne sprovodi efikasno svoj mandat.\nU delu o Balkanu, u izveštaju se navodi da je napredak u procesuiranju ratnih zločina u zemljama Zapadnog Balkana bio veoma spor i pored hapšenja dva poslednja haška optuženika Ratka Mladića i Gorana Hadžića. Organizacija ukazuje da nije ispoljena dovoljna odlučnost u borbi protiv nekažnjavanja zločina počinjenih tokom sukoba 1990-ih.\nRegionalna saradnja je bila sputavana, navedeno je u izveštaju, pre svega neuspešnim uklanjanjem zakonskih prepreka za izručenje osumnjičenih za ratne zločine između BiH, Hrvatske, Srbije i Crne Gore.\n“Amnesti” podseća da je Vlada Srbije u oktobru 2011, otkazala paradu ponosa zbog pretnji desničarskih organizacija, čime je prekršila obavezu da garantuje slobodu izražavanja i okupljanja. Pored nastavka homofobičnih napada, u izveštaju se pominje i prinudno iseljavanje Roma u Beogradu.\nU delu o Kosovu, “Amnesti” podseća na izveštaj Evropske komisije iz oktobra prošle godine, u kojem je izražena zabrinutost zbog korupcije, slabosti pravosudnog sistema i ekonomske situacije.


19.07.2019 u 18:29\nVojska Srbije na vežbi u Bugarskoj\nPripadnici Vojske Srbije učestvovali su na vežbi „Platinasti lav 19”, koja je, u organizaciji Evropske komande Oružanih snaga SAD i uz učešće 800 vojnika iz sedam zemalja, održana u Bugarskoj, saopštila je Vojska Srbije. Na vežbi je naš pešadijski vod VS uvežbavao taktike, tehnike i procedure za napad i odbranu u urbanoj sredini, a potom je u sastavu multinacionalne igrajuće čete realizovao obuku za helikopterski desant. „Platinaste” vežbe se izvode od 2014. godine i to „Platinasti lav” u Bugarskoj, „Platinasti orao” u Rumuniji i „Platinasti vuk” u Srbiji.\n10.07.2019 u 12:26\nKineski oklopnjaci prvi put na vežbi u Evropi (FOTO)\nU vojnoj bazi u Feldkirhenu, u južnoj Nemačkoj, u toku je dvonedeljna nemačko-kineska sanitetska vežba „Combined aid 2019” u kojoj učestvuje oko sto pripadnika kineske Narodnooslobodilačke armije. Bundesver je za ovu priliku angažovao oko 120 vojnih medicinara i isto toliko ljudi za logističku podršku. Po scenariju vežbe, vojni saniteti dve države uvežbavaju postupanje u slučaju izbijanja epidemije kolere u kampu za izbeglice kao i zbrinjavanje povređenih posle bombaškog napada na vozilo UN. Kineski mediji naglašavaju da je reč o zajedničkoj aktivnosti sa vodećom članicom NATO-a u Evropi, kao i da su za ovu priliku prvi put na Stari kontinent brodom dopremljena kineska oklopna vozila, sanitetska naravno. Takođe, u Feldkirhenu je postavljena kineska poljska bolnica sa najnovijom\n06.07.2019 u 10:11\nU Aleksincu održana zajednička vežba specijalaca Srbije i Grčke\nALEKSINAC – Na strelištu „Šumatovac” kod Aleksinca održana je kombinovana vežba taktičkog nivoa, na kojoj su pripadnici specijalnih jedinica Vojske Srbije i Oružanih snaga Republike Grčke demonstrirali vatrenu osposobljenost i sposobnost da efikasno izvrše zadatke protivpobunjeničke borbe uz upotrebu specijalnog desanta. Kako je saopštilo Ministarstvo odbrane Srbije, vežbi su prisustvovali zamenik komandanta Združene operativne komande, general-major Ilija Todorov, komandant Specijalne brigade, brigadni general Miroslav Talijan, načelnik Združene operativne komande za specijalne operacije grčke vojske, general-major Georgios Cicikostas, vojni izaslanik Grčke u Srbiji, kapetan bojnog broda Haralampos Gavalas, i drugi gosti, javlja Tanjug. General Talijan istakao je odličan i\n15.06.2019 u 11:07\nPočela vojna vežba Srbije, Rusije i Belorusije\nMultinacionalna taktička vežba sa bojevim gađanjem „Slovensko bratstvo 2019” na kojoj učestvuju vojnici Srbije, Rusije i Belorusije, počela je u kasarni „Rastko Nemanjić” u Pančevu. Na vežbi učestvuje više od 750 pripadnika Vojske Srbije, Oružanih snaga Rusije i Oružanih snaga Belorusije, saopštilo je Ministarstvo odbrane. Komandant Specijalne brigade Vojske Srbije, brigadni general Miroslav Talijan rekao je da se vežba izvodi na prostoru na kojem su „pripadnici sovjetske Crvene armije ruku pod ruku sa pripadnicima Narodnooslobodilačke vojske Jugoslavije vodili odlučnu borbu u oktobru 1944. godine za oslobađanje od fašista”. Talijan je dodao da se vežba „Slovensko bratstvo 2019” izvodi s ciljem obučavanja komandi i jedinica za izvršavanje misija u operacijama specijalnih snaga, navodi\n01.05.2019 u 13:09\nZajednička pomorska vežba ruskih i kineskih snaga počela je danas u kineskoj luci Ćingdao, saopštila je ruska Pacifička flota. Kako je navedeno, radna grupa ruske pacifičke flote sastoji se od raketne krstarice „Varjag”, razarača „Admiral Vinogradov” i „Admiral Tribjuts”, korvete, tegljača i irkutskog pomorskog tankera, prenela je agencija Tas. Dve zemlje imaće zajedničku vojnu vežbu na moru od prvog do četvrtog maja, a cilj je da se poboljša interakcija između pomorskih snaga dve zemlje i poveća sposobnost obe strane da zajedno odgovore na bezbednosne pretnje na moru. U vojnoj vežbi učestvuje do 15 brodova, podmornica, pomoćnih plovila, deset aviona, helikoptera i pomorske jedinice obe zemlje.\n08.03.2019 u 11:43\nKada bi deca koja slobodno vreme provode sedeći počela da vežbaju svaki dan, društvo bi uštedelo enormne količine novca u decenijama koje slede, a imala bi i zdravije građane, pokazuje najnovija studija američkih stručnjaka realizovana uz pomoć kompjuterske simulacije, prenosi „Njujork tajms”. Samo u Americi, navodi list, ušteda bi bila više od 120 milijardi dolara godišnje. Ranija istraživanja u SAD i na Starom kontinentu pokazala su da fizička aktivnost dečaka i devojčica počinje da opada u sedmoj godini i da su osnovci, kako rastu, sve neaktivniji. Čak dve trećine dece u SAD retko kad ima bilo kakvu fizičku aktivnost, a većina njih ima višak kilograma. Posledice po zdravlje zbog toga su najčešće enormna gojaznost kod dece koja vodi u dijabetes tipa dva kao i razvoj srčanih problema\n06.02.2019 u 22:33\nVežbanje olakšava učenje\nUčenje stranog jezika u odraslom dobu nije nimalo lak zadatak, ali može da bude uspešnije ako tokom ove mentalne aktivnosti vežbate. Nova studija pokazuje da vežbanje tokom časova stranog jezika omogućava ljudima da lakše pamte, ponavljaju i razumeju nove strane reči. Da bismo se mentalno aktivirali, moramo da pomeramo telo, pokazuje studija o kojoj piše „Njujork tajms”. Poslednjih godina nekoliko istraživanja na životinjama i ljudima pokazalo je da se lakše uči ukoliko se tokom ove mentalne aktivnosti uključi i fizička. Zamorci u laboratorijama postizali su više uspeha u pamćenju ako su trčali na točku, u odnosu na one koji su bili manje aktivni. Na drugoj strani, studije su otkrile da studenti postižu bolje rezultate na testu ako imaju fizičku aktivnost tokom nastave. Mnogi naučnici veruju da\n06.01.2019 u 10:06\nIran i Rusija se pripremaju za zajedničku vojnu vežbu\nTEHERAN - Iran i Rusija pripremaju se za zajedničku pomorsku vojnu vežbu u Kaspijskom moru, rekao je danas komandant iranske mornarice kontra-admiral Husein Kanzadi. Vojna vežba, kako je rekao, uključuje taktičke i vežbe spasavanja i borbe protiv pirata, prenela je agencija Rojters pozivajući se na iransku poluzvaničnu novinsku agenciju Mehr, prenosi Tanjug. Iran i Rusija održale su nekoliko pomorskih vežbi u Kaspijskom moru, između ostalog 2015. i 2017. godine.


Kako je „MOVEMBAR“ od OPKLADE postao jedna od VODEĆIH KAMPANJA PODRŠKE MUŠKARCIMA u svetu\nUkoliko ste mislili da je puštanje brade i brkova samo trend prevarili ste se.\nPotreba da se brijač ostavi po strani dobila je poseban smisao jednog novembra 2003. godine kada se nekoliko prijatelja dogovorilo da mesec dana ne brije bradu niti brkove.\nOpkladi koja je imala za cilj da modernom muškarcu vrati po malo ruralan izgled, pridružilo se oko 30 članova sa željom da realizuju ovaj trend i istraju u svojoj odluci. Samo godinu dana kasnije 400 muškaraca priključilo se ovoj ideji i osnovana je fondacija koja je za cilj imala prikupljanje novca za potrebe istraživanja raka prostate.\nPokret je dobio globalni karakter, a na desetine hiljada ljudi širom sveta pridružuje se inicijativi Movembar (bradati novembar) svake godine, koja postaje globalni fenomen humanitarnog karaktera. Pored puštanja brkova, mesec novembar posvećen je mnogobrojnim edukacijama na temu mentalne podrške prilikom suočavanja sa ovom vrstom kancera, podrške pri lečenju kao i širenju svesti.\nPoslednjih godina sve više muškaraca razvija svest o kanceru prostate koji je drugi po učestalosti i treći najsmrtonosniji kancer među muškarcima u Srbiji. Najveći problem jeste što se muškarci javljaju u kasnijim fazama bolesti, jer nisu imali simptome, te je zbog toga preventivni pregled od ključne važnosti. Iako u našoj zemlji od ove bolesti godišnje umre oko 800 muškaraca, gotovo pedeset odsto muške populacije nikada nije bila na pregledu kod urologa. Uspešnost lečenja kod ranog otkrivanja je velika pa je preporuka da muškarci stariji od 50 godina minimum jednom godišnje odu na pregled prostate, a da muškarci stariji od 20 godina dva puta godišnje odrade samopregled.\nBez obzira na to što se o ovoj temi, kako u medijima tako i na socijalnim mrežama, pa i u medicinskim krugovima najviše govori krajem godine, tokom meseca novembra, za lekarske preglede i brigu o zdravlju treba izdvojiti vreme bilo kog dana u godini. Hajde da imamo vremena za preglede, slogan je kampanje Grand kafe, koja je u saradnji sa Institutom za zdravlje Srbije “Dr Milan Jovanović Batut“, Ministarstvom zdravlja i fondom B92 tokom meseca oktobra sprovela niz aktivnosti u cilju podizanja svesti o važnosti rane dijagnostike raka dojke. Ogromno interesovanje za besplatne mamografske preglede koji su u sklopu akcije organizovani u Negotinu, a nakon toga i u Beogradu samo su potvrdili važnost ove teme kao i nastavka same kampanje. Zato sada u novembru pozivamo sve muškarce da bar jedan dan u ovom mesecu odvoje vremena za sebe, svoje zdravlje i preventivni pregled kod urologa. Budite odgovorni prema sebi i svojim voljenima jer uvek je pravi trenutak za brigu o svom zdravlju!


Region ismijava BiH zbog "istraživanja svemira"\nKAKVA LAKRDIJA! NIJE FAKE NEWS - BiH raspravlja o svemirskom programu - tako Novi list piše o vijesti da Vijeće ministara BiH raspravlja o korištenju svemira, Mjeseca i drugih nebeskih tijelaOva tačka dnevnog reda Vijeća ministara države za koju UN pretpostavlja da će u idućih osamdeset godina izgubiti polovicu svog stanovništva izazvala je lavine podsmijeha i ljutnje na društvenim mrežama.\nOva tačka dnevnog reda Vijeća ministara države za koju UN pretpostavlja da će u idućih osamdeset godina izgubiti polovicu svog stanovništva izazvala je lavinu (pod)smijeha, ali i ljutnje na društvenim mrežama.\nOve činjenice i nebrojeni problemi Bosne i Hercegovine dali su povoda da rasprava o korištenju svemiru u susjedstvu bude dočekana kao neslana šala. Na žalost susjeda, nije u pitanju šala, piše Novi list.\nVelika svadja bh ministara oko istraživanja svemira\tKo ne ode u Njemačku, ide u svemir: Vijeće Ministara našlo riješenje


Održana 45. sednica Gradskog veća - Kolubarski Info\numadmin November 19, 2021\t0 Komentara\nČlanovi Gradskog veća na današnjem zasedanju razmatrali su devetomesečni izveštaj izvršenja budžeta grada Valjeva za period januar – septembar 2021. godine.\nOdlukom o budžetu grada Valjeva za 2021. godinu planirani su ukupni prihodi i primanja sa prenetim neutrošenim sredstvima iz prethodne godine u iznosu od 3.803.325.800,31 dinara, a ostvareni su u iznosu od 2.861.818.316,03 dinara sa procentom ostvarenja 75,25%. Planirani prihodi i primanja sa prenetim neutrošenim sredstvima iz izvora budžeta su 3.720.678.466,83 dinara, a ostvareni u iznosu 2.789.280.215,93 dinara odnosno 74,97% od planiranog iznosa, dok je iz ostalih izvora korisnika budžeta planirano 82.647.333,48 dinara, a ostvareno 72.538.100,10 dinara. Tekući prihodi (porezi, takse, naknade) iz budžeta grada realizovani su u iznosu od 2.608.441.470,44 dinara, odnosno sa 73,69% u odnosu na plan. Najveći deo prihoda i primanja budžeta grada ostvaren je od poreza na dohodak, dobit i kapitalne dobitke u iznosu od 1.385.741.287,14 dinara, što čini 49,68% ukupno ostvarenih prihoda, primanja i prenetih sredstava.\nUtvrđeno je rešenje o imenovanju stručnog tima za projekat javno – privatnog partnerstva sa elementima koncesije, za obavljanje apotekarske delatnosti na primarnom nivou zdravstvene zaštite na teritoriji grada Valjeva i opština Osečina i Ljig.\nNa današnjoj sednici Gradskog veća razmatralo se o predlogu Odluke o izradi Plana generalne regulacije „Centar“. Izrada plana odnosi se na celokupni obuhvat Plana generalne regulacije „Centar“, ukupne površine od oko 140.22.53 ha. Za potrebe detaljne razrade zaštićenog područja stare čaršije „Tešnjar“, izradiće se Elaborat – studija zaštite, uslova i čuvanja i mere zaštite prostorne kulturno – istorijske celine.\nUtvrđen je predlog Odluke o prosečnoj ceni kvadratnog metra nepokretnosti za utvrđivanje poreza na imovinu za 2022. godinu na teritoriji grada Valjeva.\nRazmatran je predlog Odluke o davanju saglasnosti na izmenu i dopunu programa poslovanja JP za upravljanje i korišćenje regionalnog višenamenskog hidrosistema Stubo – Rovni „Kolubara“ za 2021. godinu.\nČlanovi Gradskog veća razmatrali su predlog Odluke o prenosu prava korišćenja objekta za sport i fizičku kulturu u Ulici Pijačni kej u Valjevu, Ustanovi za fizičku kulturu „Valis“.\nPrihvaćen je predlog Odluke o promeni naziva objekta zgrade za sport i fizičku kulturu u Ulici Pijačni kej. Na inicijativu člana Gradskog veća, koju je podržao Sportski savez Valjeva, predložena je promena dosadašnjeg naziva objekta „Dom društva za fizičku kulturu i rekreaciju „Partizan“, u „Dom sporta General Svetomir Đukić“. General Svetomir Đukić je jedna od najznačajnijih ličnosti sporta, osnivač Srpskog olimpijskog kluba, nosilac najviših odlikovanja i određivanjem naziva sportskog objekta odala bi se počast ličnosti koja je u radu u oblasti sporta i doprinosu njegovom razvoju, posvetila značajan period svog života.\nUtvrđen je predlog dopune programa otuđenja i davanja u zakup građevinskog zemljišta za 2021. godinu, kao i predlog rešenja o dopuni rešenja o određivanju poslovnog prostora političkim strankama.\nČlanovi Gradskog veća prihvatili su predloge rešenja o davanju saglasnosti na statut Zavoda za zaštitu spomenika kulture „Valjevo“, Odluku o izmenama statuta Narodnog muzeja Valjevo i Odluku o izmenama statuta JKP „Toplana“ Valjevo.\nRazmatran je predlog Odluke o odrđivanju subjekata od posebnog značaja za zaštitu i spasavanje na teritoriji grada Valjeva. Ovom odlukom određuju se privredna društva i druga pravna lica kao subjekti od posebnog značaja za zaštitu i spasavanje na teritoriji grada Valjeva.\nNa današnjem zasedanju, prihvaćen je predlog zaključka o prihvatanju informacije o stepenu usklađenosti planiranih i realizovanih aktivnosti godišnjeg programa poslovanja JKP, čiji je osnivač grad Valjevo za period od 1.1.2021. do 30.6.2021. godine.\nRazmatran je predlog rešenja o izmeni rešenja o obrazovanju Komisije za realizaciju mera energetske efikasnosti.\nUtvrđen je predlog rešenja o utvrđivanju koeficijenta za obračun i isplatu plate načelnika Gradske uprave Valjeva.\nPrihvaćen je predlog rešenja o odbijanju žalbe, podnete na rešenje Gradske uprave – Odeljenja za društvene delatnosti, a odnosi se na novčanu naknadu za prvorođeno dete.\nPoslednje tri tačke dnevnog reda današnje sednice Gradskog veća, odnosile su se na predlog rešenja o davanju saglasnosti na Odluke Komisije za utvrđivanje osnova i visine naknade štete nastale usled ujeda pasa lutalica.


Potpisivanje SSP-a drugi najvažniji događaj za Kosovo\nPremijer Kosova Isa Mustafa izjavio je danas u Strazburu da je potpisivanje Sporazuma o stabilizaciji i pridruživanju s Evropskom unijom najznačajniji događaj posle proglašenja nezavisnosti Kosova.\nSSP su u Strazburu potpisali visoka predstavnica za spoljnu politiku i bezbednost EU Federika Mogerini i komesar za dobrosusedske odnose i pregovore o proširenju Johanes Han u ime EU i Mustafa i ministar za evropske integracije Bekim Čolaku s kosovske strane.\nMogerini je rekla da je sporazumom “otvorena nova faza u odnosu EU-Kosovo” i da predstavlja značajan doprinos stabilnosti Kosova i regiona u celini, saopštila je Evropska služba za spoljne poslove.\nVisoka predstavnica EU, kako se navodi u saopštenju kosovske vlade, rekla je da proces evropeizacije Kosova počinje danas, da će biti praćen punim angažovanjem Kosova i punim partnerstvom EU.\n“Očekujemo da stupi na snagu što je brže moguće. Posle toga će biti mnogo dobroga za građane Kosova i EU, za stabilnost i integraciju regiona. To je dobar trenutak”, rekla je Mogerini.\nHan je ocenio da je sporazum dvostruko veliko distignuće posebno kada se imaju u vidu evropska stremljenja Kosova.\nBudući da Kosovo ne priznaje pet zemalja članica EU, na početku procesa odlučeno je da SSP sa Kosovom ne sklapaju zemlje članice, kao u slučajevima drugih kandidata sa Balkana, već EU.\nEU je Lisabonskim sporazumom dobila status pravnog lica, a time i mogućnost da pregovara o međunarodnim sporazumima.\nI Ministarstvo spoljnih poslova Albanije pozdravilo je danas odluku Saveta EU da potpiše Sporazum o stabilizaciji i pridruživanju (SSP) sa Kosovom.\nOdluka Saveta EU važan je korak i dobra vest za sve zemlje regiona, jer svaki korak Kosova u evropskim integracijama doprinosi konsolidaciji mira i stabilnosti u regionu, podstiče politiku regionalne saradnje i jača dobrosusedske odnose, istaklo je albansko ministarstvo.\nAmerička agencija za strategijske prognoze Stratfor smatra da Kosovo, iako je potpisalo Sporazum o stabilizaciji pridruživanju s Evropskom unijom, neće ući u članstvo EU u nekoj doglednijoj budućnosti.\nDirektor Kancelarije za Kosovo i Metohiju Marko Đurić ocenio je danas da je Kosovo potpisalo sporazum o stabilizaciji i asocijaciji sa EU kao pravno lice, a ne kao država.


Bečejski mozaik 28 novembar 2019\nUsvojena je i odluka o formiranju Saveta za mlade opštine Bečej.\nZatim su odbornici vladajućih stranaka dali prethodnu saglasnost za kreditno zaduženje JP Toplana do 43 miliona dinara.\nNa sednici bečejskog parlamenta usvojen je godišnji izveštaj o radu Opštinskog štaba za vanredne situacije, a data je saglasnost na plan rada štaba za ovu godinu, doduše, prilično kasno, jer do kraja godine ima još tridesetak dana.\nImenovan je direktor sportskog centra Dejan Terzić i doneto je nekoliko rešenja o pokretanju postupaka za otuđenje nepokretnosti i građevinskog zemljišta iz javne svojine opštine Bečej.\nO rebalansu budžeta, o trošenju novca iz opštinske kase, o zaduženju Toplane i imenovanju dosadašnjeg v.d. direktora sportskog centra na mesto direktora opširnije čitajte sutra, 29. novembra, u štampanom izdanju Bečejskog mozaika.\nViše iz ove kategorije « U Gradištu započeta akcija pošumljavanja: Sadnice za svako dete u opštini\tSaradnja „Potisja“ i „Ekostar Paka“: Donacija kontejnera vredna 200.000 evra »


Mali: Most na Adi košta preko 400 miliona evra - BIZlife\n05/02/2014 | 13:56\nMost na Adi, sa pristupnim saobraćajnicama, koštao je 387 miliona evra s tim što za još jednu deonicu treba još 20 miliona evra, kaže predsednik Privremenog organa Beograda Siniša Mali i ističe da prestonica još nije izbegla mogućnost bankrota.\nMislim da nismo izbegli mogućnost bankrota, ukupne obaveze Beograda pred Novu godinu bile su 960 miliona evra, dok opštine duguju još oko 20 miliona i, nažalost, idemo ka cifri od milijardu evra koje grad, zajedno sa kamatama, treba da isplaćuje u narednih 20 godina, rekao je Mali u intervjuu za Telegraf.\nKrajem februara imaćemo završni račun i u njemu jasan presek. Projekcija za ovu godinu je ponovo smanjenje budžetskih prihoda i Grad je stvarno u vrlo delikatnoj i složenoj situaciji.\nPreduzeli smo sve što smo mogli da smanjimo materijalne troškove, da uštinemo gde god možemo, i to smo dobro uradili.\nProšle nedelje imali smo sastanke sa bankama i uspeli smo da reprogramiramo 15 miliona evra glavnice kredita na 2015, dali su nam mogućnost da prodišemo bar ovu godinu, pa da deo tereta obaveza prenesemo na sledeću.\nPokušavamo da što je moguće više relaksiramo obaveze koje imamo, kako bismo mogli da u potpunosti ispoštujemo i socijalna i neka druga davanja o kojima ne možemo mnogo da pregovaramo.\nNa pitanje koliko je zaista koštao Most na Adi i koliko je rasteretio saobraćaj, Mali tvrdi da je ta građevina sa pristupnim saobraćajnicama koštala 387 miliona evra, dodajući da za završetak deonice Buvljak – Tošin bunar treba platiti još oko 20 miliona evra.\n"Ne znam koliko je Most na Adi stvarno rasteretio saobraćaj u Beogradu", odgovorio je Mali na drugi deo pitanja.\nbeograd/dugovanja/kamate/most na adi/obaveze/siniša mali/Srbija\nMihajlović: Ove godine završavamo sve što se zove tranzicija


Reči i misli 101 | Reči i misli\nPočetna strana > Reči i misli > Reči i misli 101\n"Apelujem je na državne institucije i Crnogorsku akademiju nauka i umjetnosti da našoj vjerskoj organizaciji više ne čestitaju božićne praznike." (Rifat Fejzić, reis Islamske zajednice u Crnoj Gori, 03. januar 2009, "Beta")\n"Naš dobri Fejzić nema razloga da se ljuti, ako ćemo po Kuranu. Isus iz Nazareta u Kuranu se pominje i slavi kao prethodnik Muhamedov, u Iraku, 95 odsto muslimanskoj zemlji, Božić je proglašen državnim praznikom, a u Siriji je podignuta džamija posvećena Hristu." (Amifilohije, mitropolit crnogorsko-primorski, 04. januar 2009, "Beta")\n"I – bilo bi dobro da naš dobri Amfilohije ne pokuša da izgladi stvari sa Fejzićem. Jer bi u pomiriteljsku posetu mogao da ide s pečenom gudom pod miškom." (Rade Stanić, urednik "Teme dana", 05. januar 2009, "Politika")\nJavi se (makar) sever!\n"Međunarodna zajednica je potcenila i ponizila Srbiju priznavanjem Kosova. Problem Kosova i dalje postoji, treba insistirati na nastavku razgovora, ali ih ovog puta bazirati na zahtevu da sever Kosova ostane u Srbiji. Ostali deo neka se pripaja kome hoće." (Milorad Dodik, predsednik Vlade Republike Srpske, 08. januar 2009, "Večernje novosti")\nSlavica Đukić-Dejanović, predsednica Skupšitne iz SPS-a:\n"Ne znam nijednu vladu u kojoj stvari teku kao bistar planinski potok." (03. januar 2009, "Blic")\n"[Vladajuća većina] jeste stabilna, ali krhka." (05. januar 2008, "Kurir")\n"Sešćemo sa G 17 i videti ima li suštinskog problema. Ja ga ne vidim. Vidim samo neka nervozna reagovanja." (Boris Tadić, predsednik Srbije i DS-a, 01. januar 2009, "Večernje novosti")\n"Dinkić ne razume suštinu koalicione vlade koja je sastavljena od nekoliko stranaka." (Mirko Cvetković, predsednik Vlade, 30. decembar 2008, "Pravda")\n"U ovoj vladi sa DS-om mi imamo potpuno ista opredeljenja prema evropskom putu. Tačno je da smo iz sasvim druge grupe partija što se tiče socijaldemokratije i gledanja na tu stranu medalje. Međutim, ja vidim da vlada polako skreće u ovu stranu koju mi propagiramo od samog početka, tako da se počelo sa velikim socijalnim obećanjima, a sad se videlo šta je realno i šta se može izvršiti." (Mlađan Dinkić, potpredsednik Vlade i predsednik G17, 08. januar 2009, "Tanjug")\nBudžet ne pita za količinu i cenu\nO tome kako je usvojen budžet:\n"[Cena dogovora s radikalima u parlamentu] ne bi bila veća nego kad se dogovaralo s Nikolićem. Zašto neko ne pita kolika je cena kad Čeda Jovanović da kvorum?" (Ivica Dačić, zamenik predsednika Vlade i predsednik SPS-a, 01. januar 2009, "Kurir")\n"Videli ste i po telefonskim razgovorima koji su obavljani, kada Vojislav Šešelj zove Dragana Todorovića nekoliko puta dok traje sednica da proveri da li su ovi ispunili sve ili nisu. Koliko sam ja čuo, radilo se ne samo o mom mestu, nego i o tri mandata narodnih poslanika koji su nam pristupili kasnije, o tome da se u opštini Zemun ne uvode privremene mere i o dva miliona evra." (Tomislav Nikolić, predsednik SNS-a, 01. januar 2009, "Pravda")\n"Nije tačna tvrdnja Tomislava Nikolića da je SRS od vlasti u Beogradu dobila dva miliona evra da bi omogućila usvajanje budžeta u Skupštini Srbije. Ja sam aktivno učestvovao u pregovorima oko izglasavanja budžeta i postavio sam uslove za izglasavanje, ali su to bili uslovi političke, a ne novčane ili korupcionaške prirode." (Vojislav Šešelj, predsednik SRS-a, u Haškom tribunalu, 08. januar 2008, "Beta")\n"Nažalost, do takvog odnosa sa Šešeljem došlo je pošto je budžet zavisio od SRS-a, a za to je kriva upravo Vlada. Ipak, nema reči o tome da je sad Šešelj dobar dečko." (Aleksandra Jerkov, poslanik LSV-a, 10. januar 2008, "Pres")\n"Ne mislim da je biti Srbin bilo šta posebno, ali sam protiv toga da nas bilo ko napada zato što smo Srbi." (Vuk Jeremić, ministar spoljnih poslova, 06. januar 2008, "Pres")\n"Samo srpski [pasoš imam], na ime Filip Cepter. Ime i prezime sam promenio 2000. godine, posle bombardovanja Srbije, kada mi se, za trenutak, sve smučilo, ali nikada da bih prikrio svoje poreklo. Naprotiv, da bih ga istakao. Samo zlonamerni to ne mogu da razumeju." (Milan Janković, ili Filip Cepter, biznismen, 04. januar 2009, "Politika")\n"Ova 2009. godina bi mogla da bude berićetna." (Dragan Marković Palma, predsednik JS-a, 08. januar 2008, "Alo!")\n"Stvari su surovo jednostavne – nema nikakve mudrosti da se povećaju zarade dok traje najveća ekonomska kriza." (Mirko Cvetković, 06. januar 2008, RTS)\n"Što se tiče ekonomske krize podsetio bih da je Vlada imala sasvim nov i neverovatan pristup sa obrazloženjem da kriza može biti razvojna šansa Srbije." (Vojislav Koštunica, predsednik DSS-a, 01. januar 2009, "NIN")\n"Početkom 2009. pojeftiniće meso, mesne prerađevine i hleb." (Slobodan Milosavljević, ministar trgovine i usluga, 25. decembar 2008, "Beta")\n"Dinar će nastaviti da slabi, a usled toga možemo tokom januara da očekujemo i drastična poskupljenja." (Jurij Bajec, profesor Ekonomskog fakulteta i savetnik premijera Srbije, 10. januar 2008, "Pres")\n"Moja porodica je odmah otišla na posao i ništa nismo uključivali." (Petar Škundrić, ministar rudarstva i energetike, "koji takođe nije imao grejanje", 09. januar 2009, "Pres")\nOdricanje (i) od sebe\n"Ma, ja sam se odrekao svega. Odrekao sam se praktično svog privatnog života. Čak i da imam mnogo para, ne bih imao na šta da potrošim." (06. januar 2008, "Blic")\n"Moj život je večna borba s kilogramima, ali tako vežbam svoj karakter." (01. januar 2009, "Kurir")\n"Jedan sam od retkih političara koji je kršten kad mu je bilo vreme, što je ostavilo trajne posledice po one koji su kršteni kasnije, pa se sada ponašaju kao nekrsti." (01. januar 2009, "Kurir")\nDragan Đilas, gradonačelnik Beograda, 01. januar 2009, "Pravda":\n"Moja životna filozofija se zasniva na tome da svu dobit koju ostvare moje firme dam u humanitarne svrhe."\n"Sa mnogima pak ne komuniciram, pa nemam problema u komunikaciji." (o tome kako sarađuje s koalicionim partnerima)\nČupanje s predumišljajem\n"Od Nikolića sam očekivao da podnese ostavku pošto je u Skupštini počupao poslanika Srboljuba Živanovića." (Dragan Todorović, šef poslaničkog kluba SRS-a, 09. januar 2009, "Pres")\n"A taj što je vređao, taj Srboljub Živanović, pola sata posle incidenta ponovo mi je dobacivao! Vikao mi je 'pederu', 'izdajniče'... Ali, više nije pominjao ni majku, ni ženu. Sećam se da sam, kada su me radikali jednom optuživali da im otimam poslanike, poručio Živanoviću: 'Srbo, zvao bih i tebe, ali si se baš tog dana po 12. put oženio!' A on meni posle kaže: 'E, Tomo, nisi u pravu, 13. put sam se ženio!' I šta drugo da misliš o takvom čoveku. On ima 13 žena, a ja jednu za ceo život, Dragicu!" (Tomislav Nikolić, 01. januar 2009, "Pres")\nZvezdano nebo (i Tomislav) nad nama\n"Vanredni parlamentarni izbori biće održani između 15. decembra 2009. i 15. februara 2010. godine, Cvetkovićeva vlada biće četvrta uzastopna koju će oboriti Mlađan Dinkić, a velike šanse da bude novi premijer ima Tomislav Nikolić. Najbolji period za Nikolića počinje od njegove 58. godine, dakle od kraja ove i početka sledeće godine. I to mu je izuzetno važna godina u životu, tada će biti vrhunac njegove karijere i zato bi mogao da bude i premijer, pošto predsednik ne može da bude, jer uskoro neće biti predsedničkih izbora. Nikolić ima neverovatan aspekt, njegov vladar Uran je na samo dva stepena od podznaka, što je odlika vrlo uspešnih ljudi. U toj njegovoj 58. godini Uran i Mesec će praviti aspekt, a znamo da je Mesec planeta patriotizma." (Bojan Dimitrijević, bivši ministar i sadašnji član SNS-a, "koji se u slobodno vreme bavi astrologijom", 05. januar 2009, "Pres")\n"Od nas zavisi da li nam se crno piše. Baš u ovakvoj svetskoj finansijskoj krizi i u pretećoj recesiji se možda nalazi šansa za ubrzani razvoj Srbije, možda ne na način koji smo predviđali do danas, ali na način koji moramo da osmislimo u godinama koje dolaze." (Boris Tadić, oktobar 2008, RTS)\n"Nema ničega u natalnim kartama Tadića i Koštunice što bi nagoveštavalo kraj vlade ili saradnje između njih dvojice. Koštunica je taj koji će morati više da se prilagođava, veći koalicioni teret je na njemu i od tog popuštanja zavisiće i opstanak vlade." (Bojan Dimitrijević, decembar 2007, "Glas javnosti")


UNS osuđuje fizički napad na novinarku Kurira Ljiljanu Stanišić\n12. dec 2019.\nUdruženje novinara Srbije (UNS) osuđuje fizički napad na novinarku "Kurira" Ljiljanu Stanišić koja je danas saopštila javnosti da su joj utvrđene povrede vrata i glave.\nNapadači su privedeni, ali im nije određen pritvor, rekla je Stanišićeva. Ona je objasnila da je napadnuta kada nije radila, u noći između 4. i 5. decembra, u blizini restorana na Vračaru, ali da su je napadači pitali da li je novinarka, što je ona i potvrdila.\nPrema njenim rečima dok je razmenjivala sa prijateljem kontakt na Instagramu, čula je da grupa mladića i devojaka koji su sedeli u blizini nje u restoranu, komentariše da ih snima telefonom. Nakon što je iz restorana izašla prišli su joj napadači i kako kaže počeli da je vuku i udaraju i iznose teške pretnje na račun njene dece.\nLjiljana Stanišić i redakcija Kurira nisu saopštili identitet napadača.\nUNS će pratiti i obaveštavati javnost o suđenju napadačima na novinarku Kurira Ljiljanu Stanišić.\nNovinarka “Kurira” Ljiljana Stanišić napadnuta: Tukli je i pretili njenoj deci\nNUNS osudio jezive uvrede i pretnje novinarki Kurira\nNapadnuta novinarka Kurira\nISTRAŽIVANJE: Mediji i novinari u vreme vanrednog stanja – gaženje ustava iIi samovolja vlasti\nKurir Ljiljana Stanišić Napadi na novinare\nSrđan Nonić, građanski novinar i aktivista: Policija me zbog karikature tretira kao teroristu, a godinama ne reaguje na moje prijave\nKratka istorija propagande (1): Od zida u pećini do zida na Fejsbuku\n← Održan protest novinara „Dogorelo je“\nRTS: Neprihvatljivo i opasno iniciranje talačke krize →


Usvojen zakon o samoupravi istočne Ukrajine\nUkrajinski predsednik, Petro Porošenko sa ratifikovanim sporazumom o pridruživanju sa EU, Kijev 16. septembar 2014.\nUkrajinski parlament ratifikovao i sporazum o pridruživanju sa EU, čije je odbacivanje prošle godine dovelo do protesta, zatim aneksije Krima od strane Rusije i sukoba na istoku zemlje.\nUkrajinski parlament je usvojio zakon kojim se pruža veća autonomija separatističkim regionima na istoku zemlje, kao i amnestija za većinu učesnika nedavnih sukoba sa vladinim snagama, mada je lider proruskih separatista umanjio značaj tog poteza i za rusku državnu stanicu RIA Novosti izjavio da taj zakonski predlog tek treba da potpiše predsednik Petro Prošenko.\nDva nova zakona koje je predložio ukrajinski predsednik Petro Porošenko imaju za cilj okončanje petomesečnog konflikta koji je podelio zemlju.\nUkrajinski zakonodavci su takodje ratifikovali sporazum o pridruživanju sa EU.\nOdbacivanje takvog sporazuma prošlog novembra od strane bivšeg predsednika, Viktora Janukoviča, kojeg je podržavao Kremlj izazvalo je proteste koji su doveli do njegovog zbacivanja sa vlasti, aneksije Krima od strane Rusije i podrške Moskve pobunjenicima na istoku.\nU medjuvremenu, SAD su nazvale prekid sukoba izmedju vlade u Kijevu i proruskih pobunjenika "sve više napetim".\nFunkcioneri u istočnom ukrajinskom gradu Donjecku navode da je u artiljerijskim napadima u nedelju ubijeno šest i ranjeno 15 osoba. Posmatrači iz Organizacije za evropsku bezbednost i saradnju koji prate primirje navode da su granate pale oko 200 metara od njih dok su vršili inspekciju jedne tržnice u Donjecku.\n"Veoma je komplikovano i gotovo nemoguće da se odredi odakle dolazi artiljerijska vatra. Kada je to moguće mi u izveštaju navedemo odakle je došla artiljerijska vatra. Ako to nije moguće samo se fokusiramo na vrstu upotrebljenog oružja i uzdržimo se od nagadjanja ko je mogao da izvrši artiljerijski ili napad dalekometnim oružjem", kaže šef misije OEBS-a u Ukrajini, Aleksandar Hag.\nPredstavnica Stejt departmenta Mari Harf je u ponedeljak osudila artiljerijske napade i apelovala na obe strane "da se povuku sa ivice ambisa". Ona je takodje osudila navode o kršenju ljudskih prava koje su počinili Rusi na Krimu.\n"Takodje smo zabrinuti povodom brojnih izveštaja da su ukrajinski gradjani na Krimu primorani da se odreknu svojih ukrajinskih pasoša i uzmu ruske, kao i izveštaja o učestalom kršenju ljudskih prava ukrajinskih Tatara i drugih manjina i pro-ukrajinskih aktivista, poput ubistava, nestanaka, pritvaranja te upada u privatne kuće i biznise", ističe Harf.\nUkrajinski funkcioneri i proruski separatisti medjusobno se okrivljuju za nasilje. Rusija demantuje optužbe NATO-a da Moskva ima svoje trupe u Ukrajini.\nU medjuvremenu, ukrajinski predsednik Porošenko je već potpisao sporazum sa EU, ali se složio da se njegova primena odloži do kraja naredne godine.\nTa odluka je ustupak Rusiji koja je pretila trgovinskim merama odmazde koje bi pogodile ukrajinsku ekonomiju.\nAmerički predsednik Obama će biti domaćin ukrajinskom predsedniku Porošenku u Beloj kući u četvrtak.


Studenti u Severnoj Mitrovici protiv Kosova u UNESCO\n21. oktobar/listopad, 2015.\nViše stotina studenata i građana Severne Mitrovice protestovalo je u sredu u ovom gradu protiv prijema Kosova u UNESCO. Oni su pozvali članice UNESCO da zahtev Kosova za prijem u tu organizaciju, i zemalja koje taj zahtev podržavaju, odbiju i odbace.\nSa protesta su studenti i građani Severne Mitrovice poslali poruku da srpske crkve i manastiri na Kosovu pripadaju baštini u vlasništvu Srpske pravoslavne crkve i Republike Srbije i da bi svako otimanje te baštine značilo nedvosmisleno ugrožavanje opstanka najznačajnijih religijskih, kulturnih i istorijskih spomenika srpskog naroda, ali i evropskog i svetskog kulturnog nasleđa na Kosovu.\nPredsednik Studentskog parlamenta Fakulteta tehničkih nauka Milan Savić poručio je da će za Srbe Kosovo zauvek ostati drugo ime za srpsku istoriju, kulturu i identitet.\nDržavni vrh, SPC i SANU protiv Kosova u UNESCO\n“Mi samo tražimo pravdu. Mi samo tražimo istinu. Mi samo tražimo slobodu i ono što nam pripada. Zato molimo Evropu i savremeni svet da se ne odriču sebe, da se ne odriču svog Mikelanđela, Petrarke, Da Vinčija, Getea, Shekspira i svih drugih velikana koji bi se danas zasigurno postideli pred onim što njihove države rade. Da jednom starom evropskom narodu otmu njegove svetinje, jer bez njih on i ne postoji. Želim svima da poručim, kako god odlučili, primili ‘lažnu državu Kosovo’ u UNESCO ili ne, za nas će Kosovo i Metohija zauvek ostati drugo ime za srpsku istoriju, kulturu i identitet. Živela Srbija”, poručio je Savić.\nEvo sta studenti iz Severne Mitrovice kažu u razgovoru za RSE.\n“Mi se iskreno nadamo negativnom odgovoru, jer sam prijem Kosova u UNESCO značio bi de fakto priznanje Kosova kao nezavisne države, jer UNESCO služi za zaštitu kulturne baštine a Albanci su uništavali srpsku baštinu i srpske crkve i manastire na Kosovu i Metohiji i samim tim to bi bilo kao da vuku damo jagnje na čuvanje. I kao takvi, oni nikada ne mogu da postanu članice UNESCO ili bilo koje druge evropske organizacije jer je Kosovo i Metohija sastavni deo Srbije”, kaže Jovan Marković.\nI njegov kolega, student Marko Jovanović naglašava da se oštro protivi prijemu Kosova u UNESCO.\n“Danas sam ovde da kažem ne prijemu Kosova u UNESCO, pre svega zato što smatramo da je država Kosova jedna tvorevina koja ne može opstati. Ovde su uglavnom pravoslavne, srpske crkve …I ako bi Kosovo bilo u UNESCO to bi automatski značilo falsifikovanje istorije. A svi znamo koliko je crkava i manastira uništeno od strane Albanaca u martovskom pogromu 2004. godine . Što dalje dovodi do apsurda da bi čitava srpska kulturna baština na Kosovu i Metohiji potpala pod kosovsku jurisdikciju”, rekao je on.\nDanašnji protest počeo je u simboličnih 12 časova i 44 minuta, čime su organizatori protesta hteli da skrenu pažnju domaće, ali pre svega svetske javnosti, na kršenje i dalje važeće Rezolucije 1244 SB UN koja se odnosi na Kosovo.\nOrganizatori protesta pod sloganom “Ne Kosovo u UNESCO” su studenti srpskog Prištinskog univerziteta ( PU) sa sedištem u Severnoj Mitrovici. Protest, koji su obezbeđivali pripadnici Kosovske policije, protekao je mirno i bez incidenata.\nInače, zahtev za prijem Kosova u UNESCO je formalno podnela Albanija, a podržalo ga je 45 zemalja.\nU obrazloženju dokumenta pripremljenog za Izvršni savet UNESCO navodi se da je u ime Kosova zahtev za prijem u UNESCO podneo zamenik premijera i šef diplomatije Hašim Tači u pismu generalnom direktoru 4. avgusta.\nU predlogu odluke navodi se da Izvršni savet donosi preporuku da Generalna konferencija primi Kosovo u članstvo, imajući u vidu da "Kosovo prihvata ustav te organizacije i da je spremno da ispunjava obaveze koje proističu iz članstva i učestvuje u troškovima".\nTrgovčević o podršci predsedniku SANU: Rekao je ono što većina misli\nUnesko u raljama srpsko - albanskih odnosa\nVladimir Kostić za RSE: Konstruktivno kod Nikolića


Šekerinska: Očekujemo da Španija ratifikuje Protokol iduće sedmice\nOčekujemo da će proces ratifikacije protokola o pridruživanju Severne Makedonije NATO Alijansi biti formalno predstavljen španskoj nacionalnoj skupštini sledeće nedelje. S obzirom da su izbori za novu špansku vladu gotovi, „vrata“ su otvorena za ovaj proces i nadamo se da će biti okončan za nekoliko nedelja, rekla je ministarka odbrane Severne Makedonije Radmila Šekerinska.\nOdgovarajući na pitanje o očekivanoj ratifikaciji Protokola o pristupanju NATO-u od strane Španije, Šekerinska je naglasila da procedure ratifikacije u toj zemlji nisu brze, dodavši da očekuje snažnu podršku španskih institucija.\n„Ako pogledate finansijske omere prošlih godinu i po, videćete da će pored ogromnog povećanja direktnih stranih investicija i povećanja broja zaposlenih, naše berze pokazati da naše članstvo u NATO-u znači i pokretanje ekonomije. Želimo da se ovo nastavi. Kada smo videli ovogodišnji porast broja turista u zemlji, zajedno sa kretanjem na berzi, videli smo da naša politička investicija donosi i ekonomske koristi“, istakla je Šekerinska / ibna


Izručenje Miloševića pravi potez\nBEOGRAD - Bivši potpredsednik srpske vlade Čedomir Jovanović ocenio je juče da je izručenje Slobodana Miloševića Hagu, na jučerašnji dan pre četiri godine, bio pravi potez i da je taj događaj simbolična slika svega onoga što u ovom trenutku doživljavamo.\nOn je rekao da se tada mogla videti spremnost i posvećenost dela našeg društva "koje smo mi predstavljali" evropskim i svetskim vrednostima, a sa druge strane "nespremnost dela društva koje je pronašlo svoga pokrovitelja unutar naše politike". "Mislim na Koštunicu koji se tome suprotstavio, nastojeći da društvo zadrži u statusu kvo, u kojem se moglo govoriti o Miloševiću ali ne i onome što je on radio", rekao je Radiju B92, a prenosi Tanjug. On je demantovao da je operacijom izručenja Miloševića komandovao i bivši načelnik Generalštaba VJ Nebojša Pavković i ocenio da je "to manipulacija Vojne službe bezbednosti".\nJovanović je rekao da se znalo da je Ratko Mladić 2002. bio u Beogradu i da se znalo da ga Vojska štiti. Na pitanje zašto tada nije isporučen, Jovanović je rekao: "Zato što je to bilo fizički nemoguće, zato što mi nismo imali nijednu instituciju koja bi bila u stanju tako nešto da uradi, zato što smo morali da se skrivamo u zemlji u kojoj smo bili vlast recimo tog 28. juna 2001. godine".\nPlan koji Srbima nudi bolji položaj\nBIA se slika, ali ne otvara dosijee\nO budućnosti da odlučuju građani, a ne EU\nNikolić tužio Natašu Kandić i Verana Matića\nPrirodni zakon: Srebrenica i reakcija


Bebi hrana8 BEBI PROGRAM8 NEGA I ZAŠTITA1 Novalac8 Trudnice i mame1\nOpis:Univerzalna početna mlečna formula Novalac 1 namenjena je odojčadi od rođenja do 6. meseca života ukoliko nisu na dojenju ili su na delimičnom dojenju. Sadrži sve potrebne sastojke za rast i razvoj odojčeta (vitamine i minerale), dodate su omega-3 i omega-6 masne kiseline za optimalan razvoj vi..\nOpis:Univerzalna mlečna formula Novalac 2 je namenjena za ishranu odojčadi starije od 6 meseci do navršene prve godine života. Sadrži sve potrebne sastojke za rast i razvoj odojčeta (vitamine i minerale), dodate su omega-3 i omega-6 masne kiseline za optimalan razvoj vida i mozga odojčeta. Formula j..\nOpis:Univerzalna mlečna formula Novalac 3 je namenjena za ishranu male dece od navršene prve godine života. Sadrži sve potrebne sastojke za rast i razvoj male dece (vitamine i minerale), dodate su omega-3 i omega-6 masne kiseline za optimalan razvoj vida i mozga, gvožđe, kalcijum i vitamin D. Formul..\nOpis:Prilagođena formula Novalac AC je namenjena odojčadi od rođenja do godinu dana koja imaju grčeve, gasove i druge gastrointestinalne probleme. Ima smanjenu količinu laktoze, pa je varenje olakšano. Novalac AC smanjuje plač i razdražljivost usled grčeva, smanjuje stvaranje gasova u crevima. ..\nOpis:Alergijska formula Novalac Allernova AR je namenjena novorođančadi i odojčadi koja imaju alergiju na proteine kravljeg mleka (od rođenja do 3. godine). Sadrži ekstenzivni hidrolizat kazeina, koji je zlatni standard kod alergija na proteine kravljeg mleka i kukuruzni skrob, pa rešava i problem b..\nOpis:Prilagođena formula Novalac AR je namenjena odojčadi od rođenja do godinu dana koja bljuckaju. Sadrži kukuruzni skrob koji se zgušnjava tek u kontaktu sa želudačnom kiselinom i na taj način pravi fizičku barijeru i sprečava bljuckanje. Formula je potpuno tečna u flašici i hranjenje je olakšano...\nOpis:Prilagođena formula Novalac IT je namenjena odojčadi od rođenja do godinu dana koja imaju problem sa zatvorom. Sadrži povećanu količinu laktoze i magnezijuma koji olakšavaju pražnjenje creva već nakon prve primene. Dejstvo:Sprečava zatvor kod odojčadi. Zadovoljava sve nutritivne potrebe od..\nOpis:Novalac prenatalne kapsule su namenjene za zdrav razvoj deteta u toku planiranja trudnoće, u trudnoći i za vreme dojenja. Prednosti Novalac prenatalnih kapsula: najnovija generacija folne kiseline kiseline Quatrefolic osigurava najveću biološku raspoloživost 95%, gvožđe u obliku Lipofera ne iza..\n1.679,48 RSD 1.908,50 RSD


Pobunjenici u Jelisejskoj palati\nBlic - 06.05.2007\nFrancuska će danas izabrati novog šefa države između kandidata levice Segolen Roajal i desnice Nikole Sarkozija, koji su pripadnici nove generacije političara i od kojih se očekuje da zemlju povedu na put reformi. Drugi krug izbora biće održan u atmosferi velike prednosti koju je Sarkozi uspeo da ...\nSarkozi novi predsednik Francuske\nB92 - 06.05.2007\nPariz -- Kandidat desnice Nikola Sarkozi pobedio je u drugom krugu predsedničkih izbora u Francuskoj, osvojivši 53 odsto glasova. Kandidatkinja levice Segolen Roajal osvojila je 47 odsto glasova izašlih birača. Sarkozi je u svom obraćanju naciji najavio da će kao predsednik raditi na otvaranju ...\nSarkozi 55 odsto, Roajal 45 odsto\nBlic - 05.05.2007\nPrema poslednjim anketama pred sutrašnji drugi krug izbora u Francuskoj, Sarkozi u prednost od 10 odsto u odnosu na Roajalovu. Istraživanje agencije BVA je pokazalo da bi na predsedničkim izborima za Sarkozija glasalo 55, a za Roajalovu 45 odsto Francuza.\nB92 - 05.05.2007\nPariz -- Prema poslednjim anketama pred sutrašnji drugi krug izbora u Francuskoj, Sarkozi u prednost od 10 odsto u odnosu na Roajalovu. Istraživanje agencije BVA je pokazalo da bi na predsedničkim izborima za Sarkozija glasalo 55, a za Roajalovu 45 odsto Francuza.\nRoajal: Sarkozi je rizik za Francusku\nBlic - 04.05.2007\nPredsednički kandidat levice Segolen Roajal pozvala je danas Francuze da u nedelju, u odlučujućem krugu predsedničkih izbora, ne glasaju za Nikolu Sarkozija, ocenjujući da će Francuska, u slučaju da kandidat desnice postane šef države, "utonuti u brutalnost i nasilje".\nAnketa: Sarkozi u prednosti\nB92 - 04.05.2007\nPariz -- Kandidat desnice na predsedničkim izborima u Francuskoj Nikola Sarkozi ima prednost pred izbore u nedelju. Prema novoj anketi, Sarkozi bi osvojio 54,5 odsto glasova u drugom krugu izbora, a njegova protivnica, kandidatkinja socijalista Segolen Roajal, 45,5 odsto.\nSarkozi i Roajalova ukrstili koplja\nBlic - 03.05.2007\nKandidati za predsednika Francuske, Segolen Roajal i Nikola Sarkozi, suočili su se sinoć u vrlo zanimljivom, dinamičnom, katkad burnom televizijskom "dvoboju" u kojem, međutim, ni predstavnik levice ni njen suparnik sa desnice nisu uspeli da jedan drugom zadaju odlučujući udarac.\nFrancuska: TV duel kandidata\nB92 - 03.05.2007\nPariz -- Uoči drugog kruga predsedničkih izbora u Francuskoj, sinoć održan TV duel Nikole Sarkozija i Segolen Roajal. Dva kandidata su pokušala da ubede glasače u svoje političke programe, a prema novom istraživanju javnog mnjenja, Sarkozi ima 52 odsto glasova, dok bi za Segolen Roajal glasalo njih ...\nPrednost Sarkozija pred drugi krug\nB92 - 02.05.2007\nPariz -- Kandidat za predsednika Francuske Nikola Sarkozi, uoči drugog kruga izbora, ima prednost. Ipak, kako pokazuju nove ankete, razlika u odnosu na kandidatkinju socijalista Segolen Roajal je manja nego u prethodnoj anketi.\nFrancuska: Optužbe i kontraoptužbe\nB92 - 30.04.2007\nPariz -- Kandidatkinja socijalista za predsednicu Francuske Segolen Roajal optužila rivala sa desnice Nikolu Sarkozija za brutalnost. Komentarišući Sarkozijev beskompromisni govor na jučerašnjem skupu, Segolen Roajal je rekla da njegovi predlozi imaju oblik brutalnosti i nasilja.


Potraga za beguncima i dalje traje, bez novih tragova\nBeta 14. juna 2015. 13:35\nViše od 800 policajaca i dalje učestvuje u potrazi za dvojicom begunaca iz zatvora u američkoj državi Njujork, ali za sada bez rezultata.\nDva zatvorenika, Dejvid Smit i Ričard Met, osuđeni za ubistvo, pobegli su pre osam dana koristeći električne alate da preseku cevi i kroz tunele pobegnu iz zatvora s maksimalnim obezbeđenjem.\nPolicija je i dalje na terenu u šumovitom području i duž autoputa nedaleko od zatvora.\nIstražitelji će nastaviti da pretražuju kuće u toj oblasti i planiraju da danas prošire potragu.\nPolicija je u subotu uhapsila radnicu u zatvoru Džojs Mičel pod optužbom da je pomogla dvojici ubica da pobegnu tako što im je dala testeru za metal, dleta, šrafciger i druge alatke.\nSvit (34) služi doživotnui kaznu zatvora bez mogućnosti uslovnog puštanja na slobodu zbog prvostepenog ubistva zamenika šerifa u julu 2002. Met (48) je osuđen na 25 godina zatvora do dožvotne kazne jer je 1997. oteo svog bivšeg šefa a zatim ga ubio i isekao na komade.


Dobre Vibracije > Vesti: Još jedan rodjendanski koncert grupe Dža ili Bu u Božidarcu\nJoš jedan rodjendanski koncert grupe Dža ili Bu\nZbog velikog interesovanja publike grupa Dža ili Bu održaće još jedan besplatni rođendanski koncert u subotu, 29. aprila (20h), u Božidarcu.\nPrvobitno su planirali da Beogradu poklone jedan rođendanski koncert u Božidarcu 28. aprila. A onda je publika pokazala da joj to nije dovoljno - da je koncertna sala Centra za kulturu Božidarac premala za sve one koji sa grupom Dža ili Bu žele da proslave 30 godina rada benda!\nZato su Dža ili Bu odlučili da organizuju još jedan koncert - u subotu, 29. aprila, na istom mestu - u Božidarcu, u okviru Vračar Rocks serijala.\n,,Sve ulaznice za koncert 28. aprila su podeljene 10 dana pre svirke. Zato smo rešili da častimo Beograđane, ali i sve one koji su se najavili iz drugih gradova, još jednim besplatnim koncertom - u subotu, 29. aprila! Izuzetno smo zahvalni publici na ovolikom interesovanju i shvatamo to kao veliko priznanje za sav rad i trud koji smo uložili u poslednjih 30 godina... I nadamo se da ćemo zajedno slaviti i narednih 30", poručuju momci iz grupe Dža ili Bu.\nPodsećamo da će gosti prvog slavljeničkog koncerta, u petak, 28. aprila, biti grupa Degeneza, a u subotu, 29. aprila, publiku će za rođendanski koncertni party zagrejati varaždinsko-užički ska/punk/rock bend MamurlooK.\nUlaznice će biti besplatne i za koncert koji će održati 29.04. ali će biti neophodne! Preuzimaju se u Felix Shop-u (TC Sremska, I sprat).\nJedna osoba može da preuzme maksimalno četiri ulaznice.


Zastava Srbije u Leposaviću na dan održavanja referenduma, 14. februar 2012.\nNjihovo izjašnjavanje se održava tik uoči ponovnog razmatranja u Briselu zahteva Srbije za sticanje statusa kandidata za članstvo u EU. Mišljenja su podeljena oko toga kako će se taj referendum odraziti na odluku Saveta ministara EU o kandidaturi Srbije. Mada kažu da referendumom dokazuju da su deo Srbije njihovo izjašanjavanje je vlast iste te Srbije odredila kao suprostavljanje njenim interesima.\nPredsednik Srbije Boris Tadić uz poruku da se time odmaže državi u odbrani legitimnih interesa na Kosovu poručuje da „ovaj potez čelnika opština na severu Kosova može samo smanjiti potencijal države, i nije u korist interesa Srba u pokrajini.“\nMnogo direktniji od Tadića bio je Oliver Ivanović, državni sekretar u Ministarstvu za Kosovo koji je ocenio da se referendumom Srbi direktno suprostavljaju Vladi Srbije.\n„Istorijske rezultate ne može doneti nikako s obzirom da je prvi put da se Srbi otvoreno suprotstave Vladi Srbije“, kaže Ivanović reagujući na izjave čelnika sa severa Kosova da će rezultat referenduma biti od istorijskog značaja.\n„Drugo, referendumsko pitanje izlazi iz okvira i ovlašćenja koje opštine imaju. Prema tome ko god bude činio Vladu Srbije ili ko god bude bio predsednik države to su institucije koje se moraju poštovati. Na ovaj način su Srbi pokazali da ne poštuju te institucije koje su jedini sigurni partner ili prijatelj“, kazao je Ivanović.\nKacin: Srbija ne sme da bude talac Srba sa severa\nOno što je napuklo u decembru kada je Beograd pokušavajući da dobije kandidaturu za članstvo u EU pozvao Srbe da uklone barikade na prelazima na severu Kosova, koje je do tada zdušno podržavao, sada je poprimilo oblike ozbiljnog razdora.\nVerovatno je nesporno da su u celu priču prste uplele i opozicione stranke čiji su članovi predsednici tri od četiri opštine na severu Kosova formirane na izborima koje je Beograd organizovao. Ali nesporno je i da je Beograd svojom konfuznom politikom napravio problem jer je sada teško ubediti ljude na terenu da promene godinama utabanu političku stazu kojom su usmeravani.\nSever Mitrovice uoči referenduma\nDa li bi političku cenu toga Beograd sada mogao da plati na planu evropskih integracija ako se poslednji korak Srba sa severa Kosova odrazi na odluku o kandidaturi Srbije.\nIz Brisela je jasno poručeno da Evropska unija ne veruje da je referendum put do rešenja situacije na severu Kosova. To je za RSE prenela Maja Kocijančić portparolka visoke predstavnice za spoljnu politiku i bezbednost Ketrin Ešton.\n„Mi verujemo da možemo doći do rešenja samo kroz konsultacije i dijalog. I upravo sada se preko našeg pregovarača u dijalogu Beograda i Prištine Roberta Kupera pokušava da se reše konkretni problemi na terenu i da se tako pomogne i Beogradu i Prištini na putu evropskih integracija“, kaže Kocijančić.\n„Oko statusa kandidata situacija je jasna i odluka je na Savetu i znate da će to biti na agendi krajem meseca, više od toga vam u ovom trenutku ne mogu reći“, izjavila je ona.\nReferendum se odigrava u trenutku kada Beograd još nije postigao dogovor sa Prištinom o regionalnom predstavljanju Kosova što je jedan od uslova za dobijanje kandidature. Izvestilac Evropskog parlamenta za Srbiju Jelko Kacin kaže za RSE da misli da referendum Srba na severu Kosova ne bi smeo negativno da utiče na odluku o statusu Srbije.\n„Mislim da je situacija na severu Kosova u ovom momentu takva da Beograd više nema baš mnogo efikasnih načina uticaja na odluke koje se tamo donose što ne znači da to nije mogao proteklih godina. Ali, ja svakako mislim da Srbija ne bi smela da bude talac Srba na severu Kosova i da je dodeljivanje statusa zemlje kandidata Srbiji najveća pomoć ne samo Srbiji nego i svim susednim zemljama, uključujući i Kosovo, pa prema tome i Srbima koji žive južno i severno od reke Ibar“, kaže Kacin.\nKlip pod točkove Srbiji na evropskom putu\nMada je Beograd od početka bio protiv referenduma neki prethodni koraci zvaničnika iz Srbije, poput višemesečnog podržavanja barikada, mogli bi navesti na sumnju u iskrenost te poruke, smatra Aleksandar Popov iz Centra za regionalizam, zbog čega izvlači zaključak da bi referendum mogao da utiče na odluku Saveta ministara EU.\n„Ovo je u svakom slučaju jedan ozbiljan klip pod točkove Srbije na putu ka EU i mislim da je ovo jedna neobična situacija gde se opštine na severu Kosova sada pojavljuju kao poseban entitet u odnosu na matičnu državu jer oni smatraju Srbiju matičnom državom. Moglo bi možda da ugrozi kandidaturu zato što su naši predstavnici vlasti bili neoprezni jer su dugo podržavali barikade na severu Kosova, i tek u zadnji čas kada je već trebalo da se odlučuje u decembru, rekli da su one izgubile svaku svrhu. To može da dovede u sumnju kod Evropljana da li Beograd iskreno to misli ili ne, mada je sada daleko jasnija situacija da je Beograd protiv referenduma“, ocenjuje Popov.\nNo, hoće li potez Srba sa severa Kosova kome se protivi i međunarodna zajednica Beograd sankcionisati na neki način s obzirom da izdvaja novac za funkcionisanje tih lokalnih samouprava ako je već ocenjeno da je taj potez suprotan interesima države. Aleksandar Popov misli da bi Beograd sada morao da preispita politiku prema severu Kosova.\n„Ako se sever Kosova finansira maltene sto posto iz budžeta, malo tamo ima izvornih sredstava, Beograd bi morao da preispita svoj odnos i način finansiranja. Ova vlast je propustila priliku da demontira takve institucije koje ne poštuju državnu politiku“, kaže Popov.\nS obzirom da ova vlast ide u susret izborima neizvestno je da li bi se takvo preispitivanje politike u narednim mesecima moglo očekivati.


Sekcija bibliotekara i knjiznicara ZIS - Nabavka bibliotečke građe i izvora u bibliotekama\nPredavanje „Nabavka bibliotečke građe i izvora u bibliotekama“\nU okviru sastanka Sekcije bibliotekara i knjižničara ZIS održanog 26. februara 2014. godine u Biblioteci Instituta za naučne informacije VMA, dr Dobrila Begenišić iz Narodne Biblioteke Srbije održala je predavanje pod naslovom „Nabavka bibliotečke građe i izvora u bibliotekama“. Pored članova Sekcije, predavanju su prisustvovali i bibliotekari iz vojnih biblioteka i SANU.\nNabavka bibliotečke građe i izvora by Dobrila Begenišić is licensed under a Creative Commons Attribution-NonCommercial-NoDerivs 3.0 Serbia License.\nNa predavanju je bilo reči oteoretskim principima nabavke bibliotečke građe i izvora u bibliotekama usklađene sa međunarodnim standardima i međunarodnom praksom, koje treba primeniti u radu. Posebna pažnja posvećena je izradi dokumenta o nabavnoj politici kao osnovi uspešnog popunjavanja fonda u svakoj biblioteci.\nCilj predavanja bio je je da se doprinese boljoj profilisanosti fondova u svim tipovima biblioteka, poštovanju standardnih procedura nabavke, uključivanju savremenih tehnologija u nabavku a time i u korišćenje, te bolja koordinacija između različitih tipova biblioteka, isključivanje subjektivnosti pri nabavci publikacija, redovno usavršavanje biliotekara u nabavci, bolja koordinacija između odeljenja nabavke i odeljenja za korišćenje bibliotečke građe i izvora.\nPredavanje je bilo fokusirano na sledeće segmente nabavke građe i izvora u bibliotekama:\nNabavka i nabavna politika u bibliotekama\nPrincipi nabavne politike\nNačini nabavke bibliotečke građe\nDonacije kao vid nabavke – prednosti i nedostaci\nNabavka prema tipu biblioteka\nVažni izvori informacija za nabavku\nKupovina kao primarni vid nabavke\nNabavka publikacija u elektronskom obliku i njihovo korišćenje\nDigitalizacija kao vid nabavke\nProfil bibliotekara u nabavci


22 Mar 2018 - 20:58 Sport Link\nRikardo: Red Bul, Mercedes i Ferari u pola sekunde\nVozač Red Bula Danijel Rikardo smatra da će se u novoj sezoni tri ekipe boriti za šampionsku titulu u Formuli 1.\nAustralijanac veruje da je mala razlika između Mercedesa, Ferarija i njegove ekipe i da će detalji odlučivati u konačnom plasmanu.\n"Verujem da će razlika između ova tri tima biti pola sekunde. Šest automobila je u ovom dometu. Mislim da je to realno. Ne znam gde smo trenutno u odnosu na Ferari, ali rekao bih da je razlika mala. Teško je reći da li smo ispred ili iza Ferarija. Verujem da je Mercedes ispred nas i Italijana," rekao je Rikardo.\nRed Bul je prošle sezone slavio u dve trke i mnogi veruju da austrijski tim ima bolid koji će biti uz rame Mercedesu i Ferariju.\n"Imamo više samopouzdanja. Svake godine se trudimo da imamo brži bolid. Ove zime imamo nešto više i predstojeći vikend mora da bude jak. Želimo da najavimo da su naše namere da se borimo za titulu."\nDvadesetosmogodišnjem Australijancu na kraju ove sezone ističe ugovor, a spekulisalo se da su za njega zainteresovani Mercedes i Ferari. U pomenutim ekipama Valteri Botas i Kimi Raikonen ulaze u poslednju godinu ugovora.\n"Verujem da će mesto u timu dobiti vozač koji bude najbolji na stazi, a ne onaj koji najbolje pregovara. Rezultati će pričati za nas. Želim da se u što boljem izdanju predstavim u Melburnu," dodao je Rikardo.\nPrva trka je u nedelju u 07:10 uz prenos na SK1.\nHamilton: Savršena smo meta\nAktuelni šampion Formule 1 Luis Hamilton očekuje da Red Bul i Ferari budu glavni konkurenti njegovom Mercedesu u sezoni koja počinje narednog vikenda.\nMercedes dominira Formulom 1 u poslednje četiri godine. Prošle sezone mu je glavni takmac bio Ferari, a Hamilton očekuje da će ove konkurencija biti jača.\n"Svake godine moramo da budemo na višem nivou. Na primer Red Bul, na početku prošle godine je bio drugi, a u poslednjoj trci odmah iza nas. Ovo je ono doba godine kada svi pokušavaju da uzdignu nekog drugog, a mi smo savršena meta jer smo svetski šampioni. Verujem da su nam Red Bul i Ferari vrlo blizu", rekao je Hamilton i dodao:\n"Čini se da je Red Bul uradio sjajan posao na bolidima. Tu je i Ferari koji se prošle godine žestoko borio. Možda smo mi isti, možda nivo iznad ili nivo ispod Red Bula. Ali, ovog vikenda će možda nešto nadograditi, pa će biti tesno."\nU nedelju startuje novi šampionat


Aleksić: Brutalna funkcionerska kampanja Vučića, Orlić: izborni uslovi fantastični\nBeta 27. avgusta 2021. 11:10\nPotpredsednik Narodne stranke Miroslav Aleksić izjavio je danas nije siguran da je moguće postići dogovor o izbornim uslovima izmedju vlasti i opozicije jer je predsednik Srbije Aleksandar Vućić vrši „brutalnu“ funkcionersku kampanju.\nAleksić je za Radio-televiziju Srbije (RTS) rekao da je opozicija pokazala dobru volju da normalno i civilizovano razgovara s „kriminalnim režimom“ tokom dijaloga o izbornim uslovima uz posredovanje predstavnika Evropskog parlamenta.\n„Ako razgovaramo s režimom koji je proizvodio marihuanu u Jovanjini, stvorio klan Veljka Belivuka, rušili u Savamali, pljačkao Telekom i Krušik, to je dobra volja“, rekao je Aleksić.\nOn je podsetio da 1. septembra predstavnici EP treba da završe rad na predlogu dokumenta za unapredjenje izbornih uslova u Srbiji, a o kojem će se diskutovati na sastanku 17. i 18. septembra.\nPoslanik Srpske napredne stranke (SNS) Vladimir Orlić ocenio je za RTS da su izborni uslovi u Srbiji „fantastični“, a da opozicija koja nije izašla na izbore to najbolje zna.\n„Oni gde god mogu da izadju na ‘mufte’ to i urade i kriju se iza grupa gradjana. Izlazili su na izbore za narodne poslanike 2016. godine a onda i 2017. Oni najbolje znaju da su izborni uslovi dobri, kakve nikada nisu hteli da pruže dok su bili na vlasti“, rekao je on.


Ovu rečenicu rekao je za Klix dobro upućeni policijski izvor, koji je učestvovao u poteri nad Đukanovićem u dva navrata – 2007. godine kada je sa još dvojicom maskiranih razbojnika izvršio razbojništvom nad tadašnjom „Una bankom“ u središtu Ključa i 2013. kada je taj kriminalac sa saučesnikom opljačkao ključke zlatare „Sarajka“.\nTom prilikom je pištoljem pretukao vlasnicu Rasemu Šabić i odneo zlato i novac u vrednosti od 55.000 KM.\nPOTRAGA ZA BELIM GOLFOM Ovaj automobil vozi begunac Benedi Đukanović\nZanimljivo, oba razbojništva dogodila su se u mesecu maju, a maskirani razbojnici su pobegli istim putem preko planine Manjače u pravcu Banjaluke. Još interesantnije je da je Benedi Đukanović rođen na području opštine Ključ, tačnije u selu Sokolovu, zaseoku Đukanovići i upravo je tim šumskim putevima oko rodnog sela bežao od policije.\n- Protiv Đukanovića je podnesen izveštaj o počinjenom krivičnom delu Područnom odjeljenju Sanski Most Tužilaštva Unsko-sanskog kantona (USK). Prilikom istrage na automobilu koji je prethodne noći ukradeno u Prijedoru, a kojim je izvršeno ovo razbojništvo pronađeni su otisci Đukanovićevih papilarnih linija. On je tada uhapšen i određen mu pritvor, a nakon toga pušten je na slobodu. Sudski postupak protiv njega, koliko je poznato, nikada nije okončan - kaže izvor Klix-a, prenosi Srpskainfo.\nDrugi izvršilac nikada nije otkriven, ali se sa velikom dozom verovatnoće pretpostavlja da je to bio Željko Kovačević.\nNa Opštinskom sudu u Sanskom Mostu ne vodi se krivični postupak protiv optuženog Đukanovića, a do kraja radnog vremena na Kantonalnom sudu u Bihaću nisu mogli proveriti da li se ovaj predmet vodi kod njih na Krivičnom odeljenju.\nŠest godina ranije 10. maja 2007. godine u jutarnjim časovima oko oko 8:30 sati tri maskirana razbojnika sa fantomkama i dugim cevima pod pretnjom zaposlenicima „Una banke“ uzeli su neutvrđenu količinu novca i pobegli preko granice Republike Srpske.\n- Policija je jurila za njima makadamskim putem prema Sokolovu to je desna obala reke Sane, ali su razbojnici zameli trag i šumskim putevima preko Sitnice uspeli da se dočepaju platoa Manjače - ispričao je dobro upućeni sagovornik Klix-a.\nKljučka policija je prilikom lova ovih begunaca imala i podršku kolega iz RS u pretraživanju terena, ali nisu uspeli da ih lociraju i uhapse. Naš izvor ističe kako, iako nije bilo direktnih informacija o izvršiocima razbojništva u banci, dobra operativna saznanja ukazivala su da su dva sigurna počinoca ovog krivičnog dela bili Benedi Đukanović i u atentatu na Sinišu Krunića ubijeni Željko Kovačević. Istraga o ovom razbojništvu još uvek je otvorena.\nSagovornik Klix-a, inače iskusni policajac, imao je priliku te 2013. godine da se „upozna“ sa uhapšenim Benedijem Đukanovićem nakon pljačke ključke zlatare.\n- Delovao je neotesano, reklo bi se, nepismeno i neuko, ali kad mu pogledaš policijski dosije, onda vidiš „sabrana dela“ visokog kriminala - opisao je najtraženijeg begunca u BiH izvor Klix-a.\nOZLOGLAŠENI KRIMINALAC OSLOBOĐEN Najtraženiji begunac iz Bosne NIJE KRIV za pljačku banke u Ključu\nSARAJEVSKI MISTER BIN Prava atrakcija na ulicama privukla veliku pažnju (FOTO)\nNa Fejsbuk grupi “Čudne slike i situacije Sarajeva” danas je objavljena jedna urnebesna fotografija.\nU mestu Begov Han kod Žepča danas u poslepodnevnim satima maloletno dete je palo u nabujali potok, a potraga još uvek traje, saznaje portal Klix.\nPOPLAVE U BOSNI I HRVATSKOJ Stanje kritično, rastu vodostaji reka, u nekim mestima proglašeno stanje PRIRODNE NESREĆE (FOTO, VIDEO)\nNakon dva dana olujnog vetra i kiše Hrvatsku i BiH su danas zadesili ogromni problemi sa poplavama. Najveća drama odvija se u centralnim delovima Hrvatske i na severu Bosne i Hercegovine.\nPONOVO PREDSEDNIK UJEDINJENE SRPSKE Stevandić: Fokus stranke na ostvarivanju interesa mladih\nPredsednik Ujedinjene Srpske Nenad Stevandić poručio je da će se ova stranka fokusirati na ostvarivanje interesa mladih. Stevandić, koji je danas ponovo izabran za predsednika stranke, najavio je da će sa koalicionim partnerima pokrenuti strategiju za mlade koja mora brzo da se realizuje, omogući njihovo zapošljavanje i uključivanje u politički život, upravljanje preduzećima, institucijama i slično.\nEKSPRESNO REŠEN SLUČAJ Trojici osumnjičenih za obljubu nad nemoćnom ženom PRETI 10 GODINA ROBIJE\nNakon što su na internetu objavljene fotografije na kojima se vidi naga devojka u automobilu, policija je identifikovala trojicu mladića koji su se nalazili u njenom društvu.\nVELIKA ISTRAGA U GRADIŠKI Na internetu osvanule jezive fotografije IŽIVLJAVANJA tri muškarca nad devojkom s posebnim potrebama\nPolicijska uprava Gradiška pokrenula je istragu nakon objavljivanja šokantnih fotografija na kojima se vidi kako su se trojica muškaraca uslikala sa nagom devojkom, saznaje Srpskainfo.\nČetranestogodišnji D. S. teško je povređen noćas u Konjicu, a pošto se, dvadesetak minuta pre ponoći, biciklom zabio u zid.\nSTRAVIČNA NESREĆA U PRNJAVORU Mladić „golfom” sletio s puta, na mestu OSTAO MRTAV\nJedna osoba poginula je u saobraćajnoj nesreći koja se dogodila u Prnjavoru.\nObilne padavine u Bosni i Hercegovini uzrokovale su u mnogim mestima poplave, stvaranje bujičnih tokova, ponegde ima i odrona, "umešale" su se i podzemne vode, a stanje se tokom noći samo pogoršavalo.\nOSTAĆEMO BEZ RADNE SNAGE U Nemačku želi 350.000 mladih\nSrpskoj i BiH preti prava pustoš na tržištu radne snage, nakon što Nemačka dobije status useljeničke države, a što će se desiti već početkom sledeće godine.\nČović razgovarao sa Angelom Merkel: Evropski i NATO put BiH NEMA ALTERNATIVU\nPredsednik HDZ BiH i Hrvatskog narodnog sabora Dragan Čović susreo se sinoć u Zagrebu sa nemačkom kancelarkom Angelom Merkel.\nDOBRO DOŠLI NA BEOGRADSKI "GPS" Bez obzira na to da li ste rođeni Beograđanin ili samo živite u ovde ove skraćenice bi bilo dobro da prepoznajete


Radionica: PREZENTACIONE VEŠTINE | Univerzitet u Beogradu - Arhitektonski fakultet\nUniverzitet u Beogradu - Arhitektonski fakultet > Najnovije > Vesti > Radionica: PREZENTACIONE VEŠTINE\nStudentski parlament Arhitektonskog fakulteta (SPAF) i Centar za razvoj karijere vas pozivaju da prisustvujete treningu\nkoji će se održati 4. aprila 2014. godine na Građevinskom fakultetu u sali 110 od 18 časova.\nTrening će održati Katarina Radulaški-Najdenov, Soft Skills internacionalni trener zaposlena na poziciji Ericsson Belgrade Facility Manager u kompaniji MT&T Property Management, višegodišnji saradnik Centra za razvoj karijere.\nStudenti će imati priliku da u tročasovnom treningu saznaju kako se priprema prezentacija i zašto su važni vizuelni efekti, kao i naučiti da kontrolišu pitanja često neprijatnih slušalaca.\nUčesnici radionice će uvežbati prezentovanje i efektno iznošenje i kroz kombinaciju teorije i pokaznih vežbi zaključiti kako da evaluiraju svoje sposobnosti i unaprede veštine prezentovanja.\nPrijavite se prateći link na:\nKljučne reči:predavanje, Prezentacione veštine, radionica, SPAF, Studentski parlament Arhitektonskog fakulteta, trening, Centar za razvoj karijere


Beograd: Superligaš sa Banjice započeo letnje pripreme\nDanas su se na Banjici okupili prvotimci i stručni štab Rada kako bi započeli pripreme za još jednu superligašku sezonu, a nakon prozivke održan je i prvi trening.\nNakon gotovo četiri nedelje predaha ’’građevinari’’ su započeli pripreme za novu superligašku sezonu. Šef stručnog štaba Zoran Milinković izvršio je prozivku, na raspolaganju je imao 27 igrača, a trojica su opravdano izostala. Okosnica prošlosezonskog tima je za sada ostala na okupu, osim igrača koji su bili na pozajmici. Prvom timu priključeni su talentovani omladinci kao i mladi fudbaleri Rada koji su bili na pozajmicama u drugim ekipama. O pojačanjima u Radu još uvek ne žele da govore, ali kažu da će ih biti i da će imena biti objavljena po obavljenom poslu.\nNakon prozivke igrača održan je i prvi trening ekipe. Prvu fazu priprema "građevinari" će provesti u Beogradu, a od 25.juna će trenirati na Zlatibor gde će provesti petnaest dana i odigrati četiri kontrolne utakmice. Ekipa će se u Beograd vratiti 8.jula, a do početka šampionata odigraće još dve kontrolne utakmice. Imena rivala tokom pripreme za sada nisu poznata i biće naknadno objavljena.


RTCG - Radio Televizija Crne Gore - Nacionalni javni servis :: Društvo :: Sumnjaju na nove slučajeve malih boginja\n08. 02. 2018. 08:02 >> 08:02 0\nIz Instituta za javno zdravlje saopšteno je da trenutno postoji nekoliko sumnjivih slučajeva na virus malih boginja (mobila) koje ispituju.\nIz Instituta su Danu saopštili da je Crna Gora jedna od nekoliko država u evropskom regionu koja je u prethodne dvije godine uspjela da prekine lokalni prenos malih boginja, jer zahvaljujući vakcinaciji nijesmo imali registrovanih slučajeva obolijevanja u tom periodu.\n"Samim tim, Crna Gora se nalazila i pošto još nije imala slučajeve lokalnog širenja morbila još uvijek se nalazi u fazi eliminacije morbila. Ovaj status podrazumijeva obavezu pooštrenog epidemiološkog nadzora nad svim osipnim groznicama, odnosno svim ospama praćenim povišenom temperaturom, što znači da se sve ospe moraju adekvatno mikrobiološki ispitati. S obzirom da su ospe relativno čest poremećaj zdravlja u pedijatrijskoj populaciji, samim tim je i broj slučajeva koji se ispituju u Institutu za javno zdravlje srazmjeran i varira na dnevnom nivou od individualnih slučajeva do gotovo nekoliko desetina. Tokom ove godine je samo kod jednog ispitivanog slučaja laboratorijski potvrđena dijagnoza morbila, a postoje i sumnjivi slučajevi, čija obrada je u toku", saopštili su iz Instituta.\nObjašnjavaju da osipne groznice po pravilu ne zahtijevaju hospitalizaciju, tako da se obrađuju uzorci koji u Institut pristižu iz domova zdravlja, opštih bolnica i Kliničkog centra.\nKako su dodali, s obzirom na epidemiološku situaciju u regionu, gdje se svakodnevno registruje konstantan porast broja oboljelih, povećava se i mogućnost ponovnog uvoza virusa kod nas.\n"To i činjenica da postoji značajan broj djece predškolskog uzrasta koja nijesu vakcinisana utiče da mogućnost registrovanja novih slučajeva i širenja obolijevanja u populaciji zaista bude izvjesna", naglasili su iz Instituta.


Terzić: Potpun dogovor o tri načela policije do početka septembra - Klix.ba\nTerzić: Potpun dogovor o tri načela policije do početka septembra\n24.8.2005. u 00:24\nPolicijska reforma u BiH nema alternativu i vjerujem da ćemo postići potpun dogovor o tri načela policije do početka septembra, kazao je predsjedavajući Vijeća ministara BiH Adnan Terzić tokom pauze današnjeg sastanka o reformi policijskih struktura u motelu Karaotok na Hutovom blatu.\nPrema Terzićevim riječima, ta načela se odnose na organizaciju policije na državnoj i lokalnoj razini, finansiranje policije iz držanog proračuna, te policijske regije kojima entitetske granice neće biti smetnja.\nTerzić je istaknuo da postoje realne šanse da se do sredine mjeseca septembra završi kompletna reforma, te je najavio da će idući sastanak održati na Bjelašnici, na kojem se očekuje stručni tim ljudi koji će dati prijedloge o osnivanju instituta za forenziku, instituta za obuku policije i agencije za upravljanje policijom.\nMinistar sigurnosti BiH Bariša Čolak je rekao da je postignut određeni napredak, ali da se poštuje princip "dok sve ne bude dogovoreno, ništa nije dogovoreno". Također, odbacio je svaku mogućnost uplitanja visokog predstavnika u reformu policije.\nKako je kazao, uvjeren je da ovog puta visoki predstavnik neće nametati rješenje iz prostog razloga što to ne bi pomoglo, niti bi omogućilo početak pregovora o stabilizaciji i pridruživanju Evropskoj uniji.\nUnatoč njegovu nedolasku na prethodni razgovor na Mrakovici, ovaj put je došao i federalni premijer Ahmet Hadžipašić koji je naglasio da očekuje postizanje rješenje iako smatra da će trebati dosta raditi na tomu.


Osuđeno 14 od 16 optuženih za ubistva na Ovčari\nNa maksimalne zakonske kazne za ratne zločine osuđena polovina od 16 optuženih za ratne zločine počinjene 1991. godine na Ovčari kod Vukovara.\nOd 16 optuženih Veće za ratne zločine Okružnog suda u Beogradu osudilo je 14, dok su dvojica oslobođeni optužbi za učešće u streljanju hrvatskih zarobljenika u novembru 1991 godine. Sudsko veće predsedavajućeg Veska Krstajića odredilo je maksimalne kazne komandantu Teritorijalne odbrane Miroljubu Vujoviću, njegovom zameniku Stanku Vujanoviću, komandantu dobrovoljačke jedinice "Leva Supoderica" Milanu Lančužaninu, teritorijalcima Predragu Milojeviću, Predragu Dragoviću, Đorđu Šošiću, Miroslav Đankoviću i Ivanu Atanasijeviću.\nNavodeći da se presuda uglavnom zasniva na iskazima dvojice svedoka-saradnika, sudija Krstajić rekao je da su se pokazali kao neophodan instrument kod ovakvih teških krivičnih dela, da je pri određivanju presude Veće kritički ocenilo njihove iskaze i da se nije mislilo da su svedoci-saradnici apostoli istine.\nPortparol Tužilštva za ratne zločine Bruno Vekarić smatra da je nedvosmisleno dokazan zločin na Ovčari i zatim naglašava da nije stavljena tačka na ova slučaj i ocenjuje da je pravda zadovoljena kod izrečene presude za osam lica koja su osuđena na maksimalnu kaznu iako to nije dovoljna satisfakcija za porodice žrtava. Advokat porodica žrtava i direktorka Fonda za humanitarno pravo Nataša Kandić izrazila je nadu da je ovom presudom otvoreno novo poglavlje u srpskom pravosuđu. Ako budemo imali ovakva i druga suđenja za ratne zločine, onda će jednog dana zbilja biti jasno ko je šta radio, rekla je Nataša Kandić. Advokati optuženih izjavili su da ovo nije konačna presuda i najavili žalbe Vrhovnom sudu Srbije.


Sutra referendum o promeni Ustava, gde se glasa? - Boom93\nPožarevac ima 57.824 glasača, a Kostolac 11.406 koji imaju pravo da se izjasne na referendumu. Postoji ukupno 68 glasačkih mesta odnosno 57 u Požarevcu i 11 u Kostolcu.\nNa svakom biračkom mestu biće predsednik i 5 članova i isto toliko zamenika članova, po rasporedu GIK-a.\nGde tačno glasate možete da proverite ovde – resenje-biracka-mesta-Pozarevac.\nOdštampano je 6,510.233 glasačkih listića i rezerva za nedelju, 16. januar. Glasači koji su osobe sa invaliditetom, nemoćna stara lica ili glasači koji iz zdravstevnih razloga ne mogu da dođu na glasačko mesto mogu da glasaju kod kuće, ako o tome obaveste glasački odbor najkasnije do 11 časova na dan glasanja ili to učine preko izborne komisije u svojoj opštini ili gradu počev od 48 sati pre glasanja. Slepi, nepismeni ili glasači koji su osobe sa invaliditetom imaju pravo da na glasačkom mestu povedu pomagače, koji će umesto njih popuniti glasački listić na način koji im glasači odrede.\nTvorci amandmana za promenu Ustava u delu koji se odnosi na pravosuđe, naveli su kao glavnu prednost, u odnosu na sadašnja rešenja, da se izbor sudija i tužilaca „seli“ iz Narodne skupštine u najvažnija sudska i tužilačka tela. U sastav Visokog saveta sudstva i Visokog saveta tužilaštva, osim sudija i tužilaca, ulaze, kao nova kategorija, „istaknuti pravnici“ koji se biraju u Narodnoj skupštini.\nOznakeda Glasanje građani izjašnjavanje Ne Požarevac referendum\nmi iz Mesne zajednice Čačalica nigde ne glasamo jer se novi montažni objekat pravi već duže vreme a kada će biti gotov to niko ne može da kaže jer kontrole očigledno nema.Trebalo još u Decembru da bude gotovo al negde zapelo a radovi krenuli ……


Veselinović: Srbija ne rešava pitanje granice sa Hrvatskom - Društvo - Dnevni list Danas\nPočetna » Društvo » Veselinović: Srbija ne rešava pitanje granice sa Hrvatskom\nVeselinović: Srbija ne rešava pitanje granice sa Hrvatskom\n0Piše: Beta 25. avgusta 2014. 19.51\n„Pitanje granica je osnovno koje Srbija i Hrvatska treba da urede, a nema pomaka ni kada se radi o povratku izbeglica i obnovi“, kazao je Veselinović na međunarodnom naučnom skupu „Hrvatsko-srpski odnosi: Zaštita identiteta“, koji se održava u Golubiću u Hrvatskoj. On je ocenio da je to posledica sve ređih susreta između predstavnika dve države. Veselinović je rekao da se mora obezbediti održivi povratak izbeglica, kako bi ljudi mogli da žive u mestima u koja se vraćaju, a ne da se ponovo iseljavaju u inostranstvo.\nPredsednik Srpskog narodnog vijeća u Hrvatskoj Milorad Pupovac rekao je da pitanje identiteta nacija bivše Jugoslavije treba da postane „civilno pitanje“, kako bi se sprečila njegova politička zloupotreba. „Politika je na ovim prostorima izgubila moć u drugim oblastima, kao što je na primer ekonomija, pa naše identitete upotrebljava u političke svrhe. Zato identitet prvo treba zaštititi od tih identitetskih politika“, kazao je Pupovac. Upozorio je da su Srbi i Hrvati već postali „zarobljenici identitetskih politika“, jer slobodu nacija i zajednica poistovećuju sa identitetom. „Izgubili smo slobodu onda kada je jedino merilo za nju postao identitet“, rekao je on.\nDirektor Centra za istoriju, demokratiju i pomirenje iz Novog Sada Darko Gavrilović rekao je da ovakvi naučni skupovi treba da pokrenu i ožive povratničke lokalne zajednice, kakva je Golubić, kroz suočavanje sa problemima regiona. „Identiteti jesu problem regiona. Oni koji govore da imaju prava da budu Srbi u Hrvatskoj ili obrnuto, treba da znaju da je to prazna reč ukoliko ljudi nemaju prava na normalan život“, kazao je Gavrilović.\nPredstavnik Udruge za povijest, suradnju i pomirenje iz Golubića Davor Pauković rekao je da je ovogodišnji skup poseban jer u njegovom radu učestvuju studenti iz obe zemlje, koji, prema njegovom mišljenju, treba da budu glavni cilj kada se radi o suočavanju sa prošlošću. On je dodao da će u narednom periodu u toj oblasti veoma važna tema biti komemoracije, jer će se kroz njih „preplitati odnosi i identiteti Srba i Hrvata“.


Uhapšen direktor agencije za prodaju ulaznica za Mundijal — Radio Velkaton : Radio Velkaton\nRadio Velkaton > Sport > Uhapšen direktor agencije za prodaju ulaznica za Mundijal\nPrije nekoliko dana najveći svjetski mediji prenijeli su informaciju koju je saopštila brazilska policija da se protiv pojedinih ljudi bliskih FIFA-i vode istražne radnje zbog preprodaje ulaznica za utakmice Svjetskog prvenstva.\nKasno sinoć po lokalnom vremenu brazilska policija upala je u zvanični FIFA-in hotel Copacabana Palace, a slobode je lišen Ray Whelan. Britanac koji je uhapšen je izvršni direktor agencije zadužene za prodaju i distribuciju ulaznica za mečeve Svjetskog prvenstva.\nNekadašnjem savjetniku legendarnog Bobbyja Charltona na teret se stavlja preprodaja hiljada ulaznica za Mundijal, a tokom samog pretresa njegove hotelske sobe nađeno je 100 karata za utakmice SP-a.\nPrema tvrdnjama brazilske policije Whelan bi mogao biti taj koji se nalazi na vrhu piramide koja se bavila preprodajom ulaznica.\nDo hapšena Whelana došlo je nakon što je brazilska policija u protekle tri sedmice presrela i preslušala više od 50.000 razgovora, a neke od ulaznica koje su pronađene kod njega bile namijenjene igračima, tačnije članovima njihovih porodica.\nDobra vijest za sve navijače je da će ove ulaznice biti vraćene u zvaničnu prodaju.


Vesti online / Sport / Fudbal / Mladi Kenijac u Zvezdi\nRičard Odada, novi fudbaler crveno-belih\nOsamnaestogodišnji vezni fudbaler tokom proleća će igrati u omladinskoj školi ili na pozajmici u nekom klubu, piše šampion Srbije.\nOdada je početkom ove godine bio na probi u Juventusu i prema pisanju nekih italijanskih medija impresionirao je čelne ljude "Stare dama".\nMeđutim, Odada se nije dugo zadržao u Torinu i Zvezda je saopštila da je postigla saradnju sa 190 centimetara visokim veznim fudbalerom.\nOdada je prethodnih šest meseci bio u Grafičaru i tamo je ostavio dobar utisak što ga je preporučilo Crvenoj Zvezdi.\nŠampion Srbije u januaru očekuje dolazak mladog Erika Jirke iz Spartaka iz Trnave, kao i iskusnog odbrambenog igrača Nemanje Milunovića.\nCrvena zvezda poslednju utakmicu jesenjeg dela šampionata igra u subotu od 15 časova protiv Čukaričkog.\n#fkcz pic.twitter.com/MhZpkGrjyK — FK Crvena zvezda (@crvenazvezdafk) 14. децембар 2018.